Ingurune estrategikoetan aplikatutako berrikuntza – Tknika\nHome / Arloak / Ingurune estrategikoetan aplikatutako berrikuntza\nGure ekoizpen sarea etengabe eraldatu da teknologia berriek bultzatuta eta, ondorioz, ekimenak eta proiektu estrategikoak garatzea ezinbestekoa dugu lanbide heziketan. LHko lehentasunak eguneratu eta Euskadiko berrikuntzaestrategiarekin lerrokatzea funtsezkoa da aberastasuna eta ongizatea sortzeko, ingurune estrategiko espezializatuen sorrera bultzatuz.\nTknikako Lanbide Heziketaren eremuan, ingurune estrategikoetan aplikatutako Berrikuntza Arloaren helburua da enpresa-sarean berrikuntza bultzatzea, aldaketa eta transformazioa sendotzeko gaitasun eta jarrerak garatuz, berrikuntzaren eta ekintzaile-ekimenaren bitartez eta enpresak ikasketa-prozesuaren parte izanez.\nIngurune oso aurreratuei erantzutera zuzendutako ekintzak sustatzeko programak ezarri ditugu. TKgunen, gure produkzio-sarearen ingurune estrategikoetan berrikuntza-proiektuak garatzen dituen programan, bi norabideko transferentzia garatzen duten programak garatzen ditugu, enpresen berrikuntza-beharrei erantzuteko eta lehiakortasuna hobetzeko proiektuen bidez, batez ere enpresa txiki eta ertainen – ETEak – esparruan.\n1 - INGURUNE ESTRATEGIKOAK: TKGUNE\n2 - PROIEKTUEN KUDEAKETA BULEGOA: PKB\nLanbide Heziketako sei ikastetxetako pertsonak kolaboratzen dute Tknikarekin lantalde honetan. Helburua TKgune Sarearen parte diren ikastetxeei lankidetza proiektuetan laguntza eskaintzea da, horretarako beharrak aztertuz eta jarraipena eginez.\nEnpresak sortzen laguntzeko eskaintzak: aholkularitza integraleko zerbitzua, ekipatutako bulegoak eta proiektuak hala eskatzen badu, beste instalazio batzuk erabiltzeko aukera; ikastetxeko tailerrak, etab.\n4 - URRATSBAT SAREA\nEkimen honen bidez, komunitate bat sortu nahi da, Urratsbat programaren 10 urtetik gorako historian zehar sortu diren enpresei zerbitzuak eskainiz: networking-a erraztea; enpresen kolektiboaren “ikusgaitasuna” lantzea; informazioa, prestakuntza eta aholkularitza; enpresa-proiektuak indartzea (enpresak garatzea); marketplace bat abian jartzea, etab.\n5 - ELM (Ekintzaileari Laguntzeko Metodologia)\nUrratsbat programa garatzeko zenbait eduki lantzen dituen prestakuntza. Dinamizatzaileari zuzendua bere lana modu egokian garatzeko behar diren gaitasunak eskuratzeko. 10 urtetik gora metatutako esperientziatik abiatzen den diseinuari eta pertsona ekintzaileari laguntzeaz arduratutako irakasleen gaitasunak garatzeko premiei erantzuten die.\nUrratsbat Enpresa Sarea\nEkintzaileari Laguntzeko Metodologia


Portaera mekanikoaren iragarpena deformazio multifasikoaren alderantzikapenean - Ideko\nPortaera mekanikoaren iragarpena deformazio multifasikoaren alderantzikapenean\nEgilearen aurretiazko lan batean deformazioaren bi faseko alderantzikapenean gertatzen diren trantsizioen portaera mekanikoa zehaztasunez erreproduzitzea ahalbidetzen duen eredu berri bat aurkeztu zen. Eredu horrek, gogortze isotropikoaren eta zinematikoaren kontzeptuetan oinarrituta baitago, deformazio eraginkor baliokide baten definizioa erabiltzen du. Onartzen da deformazio eraginkor baliokide horrek tentsio isotropikoaren bilakaera kontrolatzen duela. Era berean, ikuspegi fenomenologiko bat hartu da tentsio zinematikoaren bilakaerarako, Bauschinger efektua azaltzeko. Orain eredua zabalpena egiten ari da, deformazio ziklikoak alderantzikatzeko eredura eramateko, ereduaren aplikagarritasuna ebaluatzeko asmoarekin. Fisikoki arrazoizkoak diren suposamendu batzuk onartuta, eredua orokortu egin daiteke, parametro gehiagirrik gabe. Deformazioaren bihurdura alternoaren saiakuntza batzuk egin dira hainbat iraganalditan CMn altzairu batekin. Saiakuntza hauen emaitza esperimentalak eta ereduaren iragarpenak konparatu dira, eta emaitza positiboak lortu dira.\n14th International Conference Metal Forming, Krakow, Poland


Amañili Alkizako emakumeen elkartea\nAmañili, Alkizan 2010. urtean sortu zen.\nHerriarentzako eta herriko emakumeentzako lan egitea da gure asmoa, herriko bizitzan beste solaskide bat bezala parte hartzea.\nElkartearen izenaren nondik norakoak azalduko dizkizuegu ondoren:\nZergatik Amañili eta ez beste edozein izen?\nNondik atera duzue izen hau?\nHemen duzue erantzuna. Bazkideen artean hainbat izen polit zeuden, baina zozketa egin ondoren izen hau jartzea erabaki genuen denon artean. Oso soinu polita eta originala zituela iruditu baitzitzaigun.\nZuhaixka baten izena da Syringa Vulgaris, edo erdaraz Lilo deitzen den lore moreak ematen dituen zuhaixka bat. Bere benetako izena Amañilili da baina luzeegia iruditu zitzaigunez pixka bat laburtu eta Amañili izena jarri genion.\nHamabost bazkide gara gure Elkartean, baina edozeinek parte har dezake antolatzen diren ekintzetan.\nOrain arte badira antolatu ditugun batzuk Alkizako udaletxearen diru laguntza ezker:\nBular minbiziari buruzko hitzaldia 2010/11/26\nOso interesgarria izan zen. Adin guztietako jendea bildu ginen eta oso hitzaldi partehartzailea izan zen. Oso gustura irten ginen denok hitzalditik.\nTalo ikastaro bat 2010/12/29\n18 lagunek hartu genuen parte, bi mutil tartean zirelarik, Lete baserrian aritu ginen umore onean. Bakarne Garmendia irakaslea Anoetatik etorri zitzaigun irakastera. Talo zoragarriak irten zitzaizkigun, oso onak, eta noski gero gerokoak, jan egin genituen txokolate, txistor eta guzti.\nSabeleko ariketa hipopresiboak 2011/05/21\nOso goiz polita pasa genuen, nahiko ariketa errazak ikasi genituen Pelbis-eko solairua indartuz, gernu galerak eta bestelako emakumeen ohiko arazoen prebentzio edo eta aurrezaintza Ikasi eta gutxitzeko. Zortzi lagun egon ginen bertan, denak emakumeak, baina han jakin genuen, suhiltzaileak ere horrelako ariketak egiten dituztela.\nAurten Gipuzkoako Foru Aldundiaren dirulaguntza jaso dugu, ez pentsa erreza izan denik, baina azkenean paperak eta paperak bete ondoren lortu dugu ekartzea Alkizara Daniel Gabarro, hizlari famatua etorriko zaigu Cataluñatik Gabarro psikopedagogoa da eta bere garaian Lleida eta Ramon LLulleko unibertsitatean irakaslea izana. PNLn aditua, gaur egun hitzaldi eta psikologi aholkularitzan dauka lanbidea.\nBere liburuen artean: ikasketa teknikak, ikerkuntza teknikak, ortografi irakaskuntza eta abar.\nAlkizan emango duen bere hitzaldiaren izenburua: "Educar para la libertad, mas allá de los estereotipos" y "Fracaso escolar: causa y como abordarlo".\nJardun honetara gonbidatuko ditugu beste "emakume" eta "guraso" elkarteak eta jende asko elkartuko gara Alkizan, ziur aski urria aldean.\nBaita ere Emakunderi eskatu diogu diru laguntza baina oraindik ez dugu jaso erantzuna, Jardun asko, polita eta desberdinak antolatzea da gure helburua. Adibidez:\nBertako eta kanpoko emakumeen arteko sukaldaritza errezeten hartu emana.\nZinema eta musikari buruzko tailer azkarrak Equalak antolatuak.\nOinarrizko informatikaren tutoritza (posta elektronikoa erabili, Internetaren erabilera informazio fidagarria bilatzeko, ortografi zuzenketa, eskulanak, argazkigintza, bidaiak, makilajea, ibilaldiak eta abar).


Vitoria-Gasteizko Udalaren web-orria - Txakurrentzako Agility-parkeak\nAgility (txakurrentzako kirol-diziplina bat) entrenamendu-gune bat ezartzea.\nTxakurrentzako parke bat sortzea da proposamenaren xedea, txakurrek beren kasa jolasteko ateak jarrita eta, horrela, txirrindulariek txakurrak ez harrapatzeko. Parke horretan mota guztietako oztopoak jartzea, hala nola sigi-sagak egiteko barrak, kulunkak, hainbat altueratan jar daitezkeen barrak (txakurrek salto egiteko)… Denbora guztian uhalarekin ibili beharrik izan gabe.\nAisialdirako gune egoki batean, Olarizun, adibidez.\nGasteizen oso gune gutxi daude txakurren garapenerako. Hiriko kirol-eskaintza areagotzea proposatzen dut, giro osasungarria eta animaliekiko errespetua sustatzea, eta beste gune batzuetan pilaketak murriztea, gasteiztarren arteko elkarbizitza hobetzeko.


Behi eroen gaitzaren egungo egoera | Consumer\nEspainian atzemandako behi eroen kasuak beheranzko joera nabarmena izan du 2003tik.\nBehien entzefalopatia espongiformeak (BSE), behi eroen gaitza ere esaten zaionak, azken kasuak erregistra ditzake Espainian, orain arte berretsitako guneen erritmoari eusten bazaio. Galiziako abeltzaintza-ustiategi bateko behi batean Espainiako lehenengo kasua detektatu eta hamar urtera, Europako Batasun osoan alarmak pizten zituen gaixotasuna, haragi-irinekin animaliak elikatzeko sistema zalantzan jartzen zuena, inflexio-puntu batera irits liteke. Duela urte batzuetako estatistiketatik urrun, kasu kopuru handiarekin, EBko azken datuek beheranzko joera argia erakusten dute, eta horrek egungo prebentzio-arauak berrikustea eta lasaitzea ekar lezake, kontsumitzailearentzat arriskurik sortu gabe.\nEspainian, behien entzefalopatia espongiformearen edo behi eroen gaitzaren lehen kasua, behien nerbio-sistema zentraleko gaixotasun kutsakorra, 2000ko azaroan hauteman zen. Hurrengo urteetan, eritasunak goranzko bilakaera izan zuen, eta goraldi nabarmena izan zuen 2003an, 167 kasu egiaztatu zirenean. Harrezkero, fokuak jaitsi egin dira nabarmen, eta 2009an 18 detektatu ziren. Europan eta Espainian aplikatutako prebentzio-neurriek zifra horiek eragin dituzte, baina ez dute eragotzi kasu berriak baieztatzea, nahiz eta “isolatuak” izan; azken kasu hori Gaztela eta Leongo abeltegi batean izan zen maiatzean.\nGaur egun, gaixotasun hori zirkunstantzialtzat har daiteke Espainian. Kasuak abereen gaixotasunaren inkubazio-aldiari dagozkio, lau urtetik bost urtera bitartekoa baita; beraz, baieztatutako kasu gehienak 1996 eta 1998 bitartean jaiotako animaliei dagozkie. EEBren aurkako azken neurrietako bat duela gutxi gauzatu da Costa Rican, Kuban, El Salvadorren, Guatemalan, Hondurasen, Nikaraguan edo Panaman, eta prebentzio-sistema berriak ezarri dira, Nekazaritzarako eta Elikadurarako Nazio Batuen Erakundeak (FAO) egindako proiektu bati esker.\nKontrol handiagoa, kasu gutxiago\nKontrol-neurri nagusietako bat arrisku handieneko animalia-ehunak kentzea da, hala nola garuna eta begiak.\nErresuma Batuan, laurogeiko hamarkadan, gaixotasunaren eragile diren prioiekin kutsatutako haragia kontsumitzeari lotutako giza heriotzen lehen kasuak hauteman ziren. Berretsitako kasu guztiak azienda haragi irinen bidez elikatzearekin lotu ziren. Krisiaren ondorioz, 2001eko otsailean behi-haragiaren kontsumoa %80 jaitsi zen. Baina, harrezkero, asko aurreratu da gaixotasun horren aurkako borrokan, Ingurumen, Landagune eta Itsas Inguruetako Ministerioaren (MARM) azken datuek baieztatzen dutenez. Horien arabera, 2010ean, sei behi eroen kasuak atzeman dira Espainian.\nEspainiako aziendaren joera bera Europako Batasunarenari ere aplikatzen zaio, eta herrialde horietan ere jaitsi egin dira kasu positiboak (2001ean EBn 2.200 aurkitu ziren, eta 2008an 125). Hori dela eta, eremu horretako arduradun komunitarioek proposamen bat prestatu dute, orain arte indarrean zeuden neurriak aldatzeko. Baldintza berriak 2010etik 2015era bitartean onartzea aurreikusten da. Azterketa horretan, adituek arreta handiagoa jarri nahi dute arriskuko material espezifikoak (MER) kentzen, hala nola garuna, bizkarrezur-muina, begiak, amigdalak, barea eta hestea.\nGaur egungo zaintzak eskatzen du giza kontsumorako 48 hilabetetik gorako animalia guztiak kontrolatzea. Kontrol horri esker, gaixorik dauden aleak ezin dira elikadura-katean sartu eta kanala eta organoak suntsitu. Azken urteetan antzemandako kasu gehienak animaliak elikatzeko pentsuak kontrolatzeko sistema abian jarri aurretik jaiotako animaliak dira.\nZergatik gaixotzen den azienda\nGaixotasunaren jatorriari buruzko hipotesi nagusietako bat 1980ko hamarkadakoa da berriz ere, Erresuma Batuan. Han, ardi-aziendaren hondakinen tratamendua aldatu zen, abereak elikatzeko haragi-irinak ekoizteko erabiltzen baitzen. Teoria horren arabera, aldaketa horien ondorioz, ardietan zeuden prioiak, proteina infekziosoak, ez ziren inaktibatu pentsuan, eta horregatik kutsatu zen batera behi-azienda. Prioiaren forma anormala, proteina osasuntsuak kutsatzeko gaitasuna duena, garunean metatzen da heriotza eragin arte.\nPrioien funtzionamendua eta prebentzio-bideak argitzeko egiten diren ikerketa ugarien artean, Ohioko Unibertsitateko (AEB) aditu-talde batek argitaratu berri duen ikerketa nabarmentzen da. eta laborategian prioiak sortzea eta entzefalopatia espongiforme kutsakorretan (EET) duten inplikazioa egiaztatzea lortu duela, besteak beste, behi eroen gaitza.\nPrioi horiei prioi anomaloa inokulatu ondoren, ikusi dute 130 egunen buruan gaixotu egiten direla eta entzefalopatietan deskribatutakoen antzeko sintoma neurologikoak dituztela: mugitzeko zailtasuna, deskoordinazioa, estimuluei ez erantzutea eta heriotza. Animaliei egindako autopsiaren arabera, garunean “zulo txikiak” daude. Ikerketaren helburua da gaixotasun kreonikoen funtzionamendua eta portaera ezagutzea, eta, beraz, prebentzio-sistemak garatzen saiatzea.\nGaixorik dauden animalien ehun poluituen kontsumoaren bidez transmiti daiteke BSE. 1996an, Creutzfeldt-Jakoben gaixotasunaren aldaera berri bat aurkitu zen Erresuma Batuan, gizakiei eragiten ziena eta ahotik transmiti zitekeena, BSEko behi infektatuen nerbio-ehuna duten produktuak kontsumituz. Gaixoak, batez ere, 15 eta 55 urte bitarteko pertsonak dira, eta sintoma psikiatriko, sentsitibo eta neurologikoak izaten dituzte. Carlos iii.a Osasun Institutuak emandako informazioaren arabera, gizakiekiko infekzioak zerikusi zuzena izango du txahal-haragia nerbio-ehunarekin kutsatzearekin. Elikagaien Segurtasunerako Europako Agintaritzaren (EFSA) txosten baten arabera, 2008an, gizakiek ere izan zezaketen kutsatzeko arriskua, ardi- edo ahuntz-esne dardaraduna (scrapie) kontsumitzeagatik.\nbehi erotu eb harinas cárnicas-eu prión-eu


John Dealer and The Coconuts-ek disko berria aurkeztuko du : Goierriko Hitza\nJohn Dealer and The Coconuts-ek disko berria aurkeztuko du\nLegazpiko Gaztetxean egingo dute kontzertua larunbatean, 22:30ean\nLarunbatean Legazpiko Gaztetxean aurkeztuko du John Dealer&The Coconuts talde legazpiarrak bere disko berria, We will meet together in hell (Infernuan elkartuko gara).\nKontzertua 22:30etan hasiko da eta John Dealer&The Coconuts taldeak bigarren joko du. Aurretik Legazpiko Arraio taldeak kontzertua eskainiko du. Arraiokoek bertsoak nahiz eurek ondutako abestiak jotzen dituzte. Egun lanean ari dira lehenego diskoan, hain zuzen, maketa bat grabatzen ari dira. Maketa hori Subeltza Legazpiko musika lokaletako estudioan grabatzen ari dira.\nKontzertuan Arraio taldeari lekukoa hartuko dio John Dealer&The Coconuts taldeak. Bigarren diskoaren aurkezpena izango da. We will get together in hell lanak hamabi abesti hartzen ditu eta, oraingoan ere, rockaren eta punkaren aldeko apustua egin dute legazpiar musikariek bi estiloak nahastuta.\nDuela bi aste igo zuten bigarren lan hori Internetera (Spotify eta Itunes bezalako plataforma digitaletara). Sarean egoteaz gain, diskoa Legazpiko hainbat tabernatan eros daiteke jada. Tabernak honakoak dira: Karibe Zaharra, Giroa, Kukue, Katilu, Oilarra, Urbeltz eta Maiatza. Hizkuntza liburu-dendan ere eskuratu daiteke.\nBiharko kontzertuan diskoa eta taldearen elastiko berriak salgai jarriko dituzte.


Gazteentzako baliabideen katalogoa-kudeaketa kulturaleko erakundeak gida zabaldu du | El Correo\nZurekinGazteentzako baliabideen katalogoa-kudeaketa kulturaleko erakundeak gida zabaldu du\nGazteentzako baliabideen katalogoa-kudeaketa kulturaleko erakundeak gida zabaldu du\nGasteizko gazteen ekimenen erreferentzia puntua izan nahi du, beraien proiektuak sortzeko eta garatzeko aholkularitza eman nahi die\nSERGIO EGUÍA Sábado, 27 enero 2018, 22:50\nGazteria Zerbitzuak Baliabideen katalogoa-kudeaketa kulturaleko erakundeak katalogoa udaleko web orrialdean aurkeztu du: katalogo hori Haziak Bulegoan sortutako tresna da, Udalaren IV. Gazte Planaren barruan.\nKatalogo horren helburua orientazio eta aholkularitza bila dabiltzan 14 eta 30 urte bitarteko gazteen kezka kulturalei erantzutea da, diziplina/arlo ezberdinetan (arte plastikoak, argazkilaritza, antzerkia, dantza…); beren eginkizunen artean gazteentzako aholkularitza aurreikusten duten hiriko hainbat erakundek aholku emango diete gazteei.\n“Gazteei beste artistekin edo sorkuntza munduan dabiltzan profesionalekin elkarri eragiteko eta iritziak trukatzeko aukera emango dien erreminta sortu nahi da. Hor, edozein gai sartuko da, trebakuntza eta etorkinean profesionalak izango diren artista gazteak sustatzeko plataforma sortuko da, esplorazio eta sormen espazioa finkatzen. Artista hasiberrien eta kontsakratuen arteko ideiak, loturak, trukeak, topaketak eta elkarrizketak sortzean datza”, azaldu du Gazteria zinegotziak, Iñaki Prusillak.\nHiriko gazteen ekimenen erreferentzia puntua izan nahi du, beraien proiektuak sortzeko eta garatzeko aholkularitza eman nahi die. Katalogoa baldintza horiek betetzen dituzten beste erakunde batzuekin aberats daiteke. Azken xedea da erakunde horiek ez ezik, hiriko ekintza kulturalak ere indartuak eta agerikoagoak ateratzea; bide batez, gure hiriko ezaugarria kulturaren balioa dela nabarmendu eta sorkuntza artistikoa sustatzeko eredu berriak sortu nahi dira.\nEuskarazko zinema sustatzeko akordioa sinatuko dute gaur, Bilbon Ramiro González: “4.0aren alde arabar enpresek egindako apustua etorkizun bermea da, dudarik gabe”


Eap - IKT Estrategia bultzatzen la transición a la Administrazio Digitala\nDatuen bitartekotza plataforma eta aukera ematen du, herritar izan ez dezaten aurkezteko zerrendan administrazioa. egiaztatzeko aukera ematen du, herritarraren baimena automatikoki sistema eta on-line, nortasun-datuak, egoitza, zorra AEAT edo SS, langabezia-prestazioak, Katastroko Datuak, hezkuntza-Tituluak, etab. Orain arte egin ahal izan da, 100 milioi agiriak trukatu ziurtatua.\nTelekomunikazio-sare berria Bateratu AGE 12, ministerio eta horien mendeko erakunde 51 baino gehiagori ematen diete zerbitzua eao-ko 3.400 egoitza espainian eta 500 125 herrialdetan, eta 125.000 barneko erabiltzaileen 2.000 milioi bisitatutako orriak urtean. Nabarmen murriztu ahal izan da estatuko eta nazioarteko 400 baino gehiago aurreztu eta egoitza 124 milioi €4 urte.\nTramitazio elektronikoaren ditzaketen prozedurak agen .% 99A bideratzeko, AGE dagoeneko elektronikoki egin daiteke eta% 81,33 elektronikoki egin dira, legealdi honetan.


Haragi begetalak: zer diren, zer mota dauden eta nola prestatzen diren | Consumer\nTofu, soja testurizatua, heura, seitana... Kontatuko dizugu zer diren haragi begetalak eta zer propietate dituzten. Gainera, errezeta batzuk emango dizkizugu.\nHaragi begetalak ordezko ezin hobeak dira beren dietan animalia-jatorriko elikagaiak murriztu edo kendu nahi dituztenentzat. Produktu hauek proteina asko eta kaloria gutxi dutelako nabarmentzen dira. Tofua, seitana eta soja testurizatua dira landare-haragirik ezagunenak. Heura beste aukera bat da, oilaskoaren eta txekorraren antzeko itxura eta zaporea duena. Artikulu honetan, haragi begetalei buruzko informazio gehiago ematen dizugu, eta hainbat errezeta eskaintzen dizkizugu.\nGero eta jende gehiagok uzten du haragia kontsumitzeari, eta landare-proteinekin egindako elikagaiak aukeratzen ditu. ‘Landareen alternatiben merkatua Europan: zein da haien tamaina erreala?’, Smart Protein Europako Proiektuak 2019an argitaratua, landare-elikagaien eskaria %21 hazi zen kontinentean, eta 56 milioi euroko fakturazioa lortu zuen. Landare-haragia izan zen gehien eskatu zen produktuetako bat: %31 hazi zen, eta salmenta-balioa ia %91ra igo zen. Espainian, landarezko edarien ondoren 2019an kontsumitzaileek gehien eskatu zuten bigarren jakia bihurtu zen (landarez egina).\nZergatik dira gero eta erakargarriagoak haragi begetal horiek kontsumitzaileentzat? Polaris Market aholkularitza-enpresak egindako ikerketen arabera, maitemintze hori hainbat faktoreren baturari zor zaio: beganoen populazioa nabarmen hazi da, landare-proteinak elikadurarako dituen onurei buruzko kontzientzia handiagoa du animaliaren ordez, eta bizimodu osasungarria egiteak duen garrantzia handitu egin da. Egia esan, AEBn. eta Europak joera-aldaketa nabarmena izan du. Landare-haragiek gero eta leku gehiago hartzen dute supermerkatuetako linealetan, eta Polaris-en azterketaren iragarpenek etorkizun bikaina iragartzen dute datozen sei urteetan.\nTofua, soja testurizatua eta seitana dira ezagunenak. Erabilera askotakoak dira. Kontsumitzeko aukera ugari eskaintzen dituzte. Heura marka beganoa ere aukera ona da oilasko haragia edo txahalkia jan nahi ez dutenentzat. Hauek dira haragi begetal horien ezaugarriak:\nZer da landare-haragia?\nHaragi begetala edo beganoa animalia-haragia ordezkatzen duen elikagaia da. Seitana, tofua edo soja testurizatua bezalako osagaiekin egiten da. Landare-jatorriko proteinak lortzeko iturri bikaina da, eta Osasunaren Mundu Erakundeak (OME) gomendatzen du proteina horiek hartzea, animalia-jatorrizkoekin alderatuta; zehazki, 75-25 proportzioan kontsumitzea gomendatzen du. Gainera, landare-haragiak karbohidratoak, zuntza, mineralak eta bitaminak ematen dizkio organismoari, besteak beste.\nLandare-haragiaren ezaugarrietako bat zaporea eta testura animalia-haragiarekin duen antzekotasuna da. Berezitasun hori dela eta, errazagoa da animalia-proteinari uko egitea kostatzen zaien pertsonen dietetan sartzea. Gainera, landare-haragi horiek hamaika errezeta egiteko erabil daitezke, beste osagai batzuekin bikain konbinatzen baitituzte.\nLandare-haragi motak eta ezaugarriak\nTofua landare-haragi nagusia da. Urarekin nahastutako soja-hazi birrinduekin eta solidotzaile batekin egiten da; eskuarki, kaltzio sulfatoarekin, magnesio kloruroarekin edo kaltzio kloruroarekin. Gaztaren antzeko testura du; izan ere, antzera prestatzen da, eta, beraz, “soja-gazta” edo “soja-mamia” ere esaten zaio. Hainbat tofu mota dauden arren, ohikoena bi motatakoa da: sendoa, sendoagoa, eta leuna edo lasaigarria, zapore neutro eta mamia kentzeko errazagoa duena.\nTofua oso elikagai ezaguna da Asiako sukaldaritzan —Txinakoa da jatorriz—, eta dieta beganoen eta begetarianoen osagai nagusietako bat. Balio biologiko handiko proteinak ditu, funtsezko zortzi aminoazidoak baititu. Gainera, kaltzioa, fosforoa, potasioa eta B1 bitamina ditu, eta selenio- eta zink-iturria da. Kaloria gutxi ematen ditu eta kolesterola ezabatzen laguntzen duten gantz asegabeak ditu. Hauek dira 100 g tofuko nutrizio-balioak: 76 kcal, 4,8 g gantz, 1,9 g karbohidrato, 8 g proteina, 350 mg kaltzio, 5,4 mg burdina eta 121 mg potasio.\nZaporeak xurgatzeko gaitasun handia duenez, tofua oso elikagai aldakorra da. Gordinik jan daiteke, adibidez entsaladan, edo hainbat modutan kozinatuta: lurrunetan, plantxan, labean edo marinatuta. Haragiaren ordezko perfektua da, eta, beraz, bikaina da osagai hori duten errezetak egiteko. Hanburgesak, albondigak, saltxitxak edo lasagna dira tofua osagai nagusia osatzen duten platerak.\nSoja testurizatua edo landare-proteina testurizatua soja-irinetik edo -kontzentratutik lortzen da. Pikorrak dira, kalibre handiagokoak edo txikiagokoak, zerrendak, azalak, zatiak edo xerrak. Gehigarririk eta koloratzailerik ez duen produktua da. Zapore neutroa du, baina tofuarekin alderatuta, haren gustua ñabarduragoa da.\nProteina eta zuntz ugari duelako nabarmentzen da. Fosforoa, kaltzioa, B motako bitaminak eta burdina ere baditu, baita isoflabonak ere. Ez du ia koipe aserik ez kaloriarik, ez du azukre erantsirik, gatz gutxi du eta karbohidrato ugari ditu. Hauek dira nutrizio-balioak, 100 gramo soja testurizatuko: 364 kcal, 4 g gantz (horietatik 0,6 g aseak dira), 30 g karbohidrato, 4 g zuntz, 50 g proteina, 9 mg burdina eta 0,04 g gatz.\nSoja testurizatua kontsumitzeko, ur hotzarekin edo beste edozein likido berorekin hidratatu behar da, adibidez, barazki-salda batekin. Hori egitean, tamaina bikoiztu edo hirukoiztu egiten du, eta haragi xehatuaren antzeko itxura hartzen du; horregatik deitzen zaio “haragi xehatu begetala”. Fina edo gutxi pikortatua bada, zuzenean lehorrean ere har daiteke, nahasketako elikagaietako ura xurgatuko baitu. Soja testurizatua ezin hobea da saltsa bolognarrak, hanburgesak, berenjena beteak eta albondigak egiteko.\nSeitana glutenez egina dago, gariaren proteina nagusia, eta, beraz, "gari-haragia" ere esaten zaio. Tradizionalki, glutena almidoitik bereiziz eta orea salda batean kozinatuz egiten da. Salda horri kombu alga, soja-saltsa eta jengibrea gehitzen zaizkio, eta hortik datorkio gatz pixka bat. Txinakoa da jatorriz, eta Asiako herrialde askotan kontsumitzen da —bereziki Japonian— animalia-haragiaren ordezko gisa. Animalia-haragiaren egitura eta itxura nahiko antzekoak dira, batez ere kozinatu ondoren.\nProteina-eduki handiagatik nabarmentzen da seitana. Kaloria, gantz eta karbohidrato gutxi ditu eta ez du sodiorik. Hauek dira nutrizio-balioak 100 gramoko: 121 kcal, 2 g gantz, 2 g karbohidrato, 4 g zuntz eta 24 g proteina.\nGluten denez, produktu hau ez da egokia zeliakoentzat. Enpanada, plantxan, erregosietan, hala nola hanburgesa, eskalope, gulasch… kontsumitu daiteke.\nHeura Foods for Tomorrow enpresa espainiarrak sortutako elikagai beganoa da. Landare-proteinaz egindako produktu prozesatua da, izoztua edo hoztua saltzen da eta oilaskoari eta txahalari imitatzen die, bai zaporeari bai itxurari dagokienez. Oso erosoa da janaria prestatzeko eta kontsumitzeko, eta, beraz, alternatiba erraza da —garesti samarra bada ere— animalia-haragia jateari utzi nahi diotenentzat, baina ez diote uko egin nahi antzeko elikagai bat haztatzeari.\nLandare-haragiaren osagai nagusia soja testurizatua da, eta oliba-olioa, gatza, aromatizatzaileak, espeziak eta B12 bitamina gehitzen zaizkio. Errezeta honekin, Heurak hainbat aurkezpen eskaintzen ditu (mokaduak, zerrendak eta takoak), askotariko plateren oinarri izateko.\n“Txahalaren” landare-haragiaren aukera honako hauek osatzen dute: ilar-proteina (%22,2), ura, oliba-olio birjina estra, landare-kontzentratua (erremolatxa, azenarioa, sagarra), landare-zuntza, legamia-estraktua, aromak, egonkortzailea (metilzelulosa), gatza, perrexila, antioxidatzailea (azido askorbikoa), alkohol-ozpina, burdina eta Bitamina. Bi eratara aurkezten da: hanburgesa eta albondigak.\nBai “oilaskoa” bai “txekorra” aberatsak dira proteinak, zuntza, B12 bitamina, burdina, potasioa, magnesioa, zinka eta fosforoa. Kontrapuntu gisa, eta prozesatutako elikagaia denez, gatza eta gantz aseak dituzte.\nErrezetak haragi begetalekin\n400 g tofu sendo\nintxaur sorta bat\ncurrya, kuminoa eta gatza\nBirrindu azenarioa eta nahastu tofuarekin, zati oso meheetan moztuta. Gehitu intxaur ehoak, espeziak, gatza eta limoi-zukua. Oratu dena pasta osatuz, hanburgesa-itxura eman arte. Utzi 25 minutuz. Ondoren, frijitu olio gutxirekin eta su motelean.\nEspagetiak saltsa boloniar beganoarekin\n400 g espageti\n120 g soja testurizatu\n400 g tomate natural birrindua edo zatitua\nEgosi espagetiak gatzdun uretan. Xukatu eta gorde. Hidratatu soja testurizatua ur hotzetan, 15 bat minutuz. Moztu kipula, azenarioa eta baratxuriak, eta erregosi. Prest dagoenean, gehitu ondo xukatutako soja testurizatua tomatearekin batera. Su motelean kozinatu, 15 bat minutuz. Bota saltsa espagetiei.\nSeitana egiteko errezeta\n2 katilukada gari\nOgi birrinduaren katilu-erdia\n5-6 koilarakada soja-saltsa\nKoilarakadatxo bat baratxuri-hauts\nTipula-koilarakadatxo bat hauts\n2 katilu ur\nNahastu gari-glutena, ogi birrindua, baratxuria eta tipula. Bota soja-saltsa eta ura. Oratu eskuz, bola sendoa eta elastikoa osatu arte. Estali eta utzi 30 bat minutuz.\nKikara erdi soja-saltsa\nKoilarakadatxo bat ezkai\nBarazki-saldazko pastilla erdia\nJarri osagai guztiak lapiko batean gluten-bolarekin batera, estali ur askorekin eta irakin. Ondoren, jaitsi sua eta egosi 30-35 minutuz, noizean behin eraginez, seitana egosi eta loditasun sendoa izan arte.\nbegetariano janaria prestatu\nNor da nor: hiztegia begetarianismoan ez galtzeko\nTofua prestatzeko hainbat modu


Zazpi gazte nafar, enpresaburu birtual onenaren titulua eskuratzera – Ekonomiaren KZ\nZazpi gazte nafar, enpresaburu birtual onenaren titulua eskuratzera\n2021-04-28 Andoni Beitia\nNafarroako bi ikastetxetako zazpi gaztek herrialdeko enpresari birtualik onenak izateko asmoa dute Young Business Talents enpresaren hamargarren final nazionalean, Abanca, ESIC, Herbalife Nutrition eta Praxis MMT enpresek antolatutako enpresa-simulazioko hezkuntza-programan.\nDatorren maiatzaren 7an, finalistak modu birtualean elkartuko dira, beste ikastetxe batzuetako taldeen aurka lehiatzeko. Business Gameren formatuko lehiaketa baten bidez, gazteek beren enpresa zuzendu beharko dute Interneten, eta beren zuzendaritza-trebetasunak erakutsi beharko dituzte. Horretarako, simulagailu birtual bat erabiliko dute, saria jasotzeko.\nTxapelketa honen hamargarren edizioan, finalera iristea lortu duten Espainia osoko 95 ikastetxetako 434 gazteri aurre egin beharko diete nafarrek. Andaluziak 74 ikasle ditu, Galiziak 65 eta Kataluniak 61. Nafarroako zazpi ordezkarietatik hiru Nuestra Señora del Huerto ikastetxekoak dira, eta beste lau Aita Moret Irubide BHIkoak, biak Iruñean.\nFinalean, 15 eta 21 urte bitarteko gazteek beren enpresak etekinik handienak lortzea eta gainerakoen aldean oparoena izatea dute helburu. Horretarako, enpresa plan bat prestatu beharko dute eta erabaki onenak denbora errealean hartu, arrakasta duten enpresariek konpainia handietan egingo luketen bezala. Emaitza onenak lortzeko kontuan hartu beharko dituzten gakoetako batzuk antolatzeko gaitasuna, talde-lana eta taldekideen arteko komunikazio ona dira.\n“Gazteek konpainia bateko benetako zuzendari sentitzeko aukera dute eta ekonomiaren benetako esperientzia hartzen dute. Espainian gamifikazio bakarra duen proiektu honi esker, enpresa-mundua bertatik bertara esperimentatzen dute, modu ludikoan eta ikasgeletako prestakuntza teorikoaren osagarri gisa, eta horrek mesede egiten die beren hezkuntza-garapenerako eta lan-etorkizunerako “, azaldu du Mario Martínez Young Business Talentseko zuzendariak.\nFinalean parte hartzeko, Espainiako 364 ikastetxetako 9.685 ikaslek eman dute izena hamargarren edizio honetan. Azaroan prestakuntza-programa hau hasi zenetik, hainbat lineako fasetan lehiatu dira ikasgeletatik, prestakuntza teorikoa praktikoarekin osatzeko. Irabazleek 14.000 euro baino gehiago banatuko dituzte saritan ikasleen eta irakasleen artean, baita diplomak ere. Aurreko edizioan, Tarragonako La Salle ikastetxeko ikasleek irabazi zuten Espainiako 300 hautagai baino gehiago garaitu ondoren.\nEkitaldi honek amaiera emango dio praktikaren bidez esperientzia lortzea ahalbidetzen duen gazteentzako prestakuntza-programa oso bati. Young Business Talents programaren helburua ikasgeletako jarduera didaktikoa aberastea da, ikastetxeetan azken belaunaldiko tresna digital bat doan sartuz, Praxis MMTk garatutako simulagailu birtualak, esaterako, 3.000 euro baino gehiago balio dutenak. Hamar urte hauetan, Espainia osoko 1.451 ikastetxetako 68.000 ikaslek baino gehiagok izan dute Espainian aitzindari izan den prestakuntza-programa horren onuradun izateko aukera.\n← Kovid agerraldien % 70 lanean izan dira, sindikatuen arabera\nNafarroako merkatariek laguntza zuzenak eskatu dituzte →\nSei proiektu iritsi dira “Mubil Mobility Awards” sarien finalera\nAldundiak ekintzailetza gehiago sustatuko du Gipuzkoan 2022an


Onargarria da txertatzera behartzea? –\nDakigunez, pandemiak beti agertu/egon dira historian zehar. Baztanga, Izurri Beltza eta beste pandemia batzuek gizartea gogor jo zuten agertu zirenean (jendea milaka hil zen, gorpuak kaleetan ikusten ziren…), eta gaixotasun horiekin akabatzeko, bai sendagaiak (txertoak eta antibiotikoak) bai konfinamendua/itxialdia erabili ziren. Gaur egungo pandemia, “pandemiatxoa” da historikoki gertatutako sarraskiekin alderatuta. Ehunekoetan, Euskal Herrian hasi zenetik urtea bete arte, Koronabirusaren ondorioz hildakoen kopurua biztanleria osoaren %0,1 (3.000/3.000.000) da eta batez besteko adina 80 urte ingurukoa. Kontua da, gure gaur egungo estandarretarakoa, onartezinak direla datu hauek.\nGaur egun, gure gizartea askoz aurreratuago dago. Medikuntzak ez dauka zerikusirik antzinakoarekin konparatzen badugu, sendagai aldetik zein kirurgiaren aldetik, jende gutxiago hiltzen baita. Tamalez, 2019an, birus berri bat agertu zen Wuhanen, Txinan, eta denboraren poderioz, pandemia ikaragarria sortu zuen, hau da, COVID-19; baina esan dezakegu betiko pandemiak bezalakoa dela?\nIkertzaile batzuek esaten dute birusaren kutsaketa sortu zela animalia basatiak jateagatik, beste batzuk, berriz, ziur daude birusa laborategi batean sortu zela. Batek daki benetan nola sortu zen, baina dakiguna da milioika pertsona hil egin dela pandemia honetan, eta egunero gehiago gehitzen dira zifra honetara.\nIndustria farmazeutikoak, pandemia murrizteko, txerto batzuk sortu ditu ahalik eta azkarren, eta gaur egun jende guztia txertatzen ari da, baina hori ikusita, nik neure buruari galdetzen diot: Eraginkorrak/osasungarriak al dira txerto horiek?\nAlde batetik, txertoak ezinbestekoak dira helduen eta arriskuan dauden pertsonen birusaren efektu kaltegarriak murrizteko, zehazki, birusarekin kutsatzen badira, seguraski gorriak pasatuko dituzte, edo, zoritxarrez, hil egingo dira.\nBeste alde batetik, berriz, txerto horiek metodologia ezberdinarekin eginda daude (ARN), eta ikertzaile batzuen arabera, kaltegarriak izan daitezke gure sistema inmunologikoarentzat urteak pasa eta gero. Horretaz gain, gutxiengo batek tronbosiak pairatu ditu, nahiz eta pertsona horiek osasuntsuak zeuden. Bukatzeko, txerto guztiek metalak eta gure gorputzerako beste gauza kaltegarriak daramatzate, eta oraindik ez dakigu zenbat dosi jarri egingo diren.\nHori ikusita, esan daiteke “ulergarria” dela agintarien ikuspegitik biztanleria osoa txertatzeko nahia. Baina ikuspegi indibidualetik, batez ere gaztea bazara [hau da, Covid-ak jota hiltzeko aukera txikiak dituzularik], “ulergarria” da ere txertoa jartzerako orduan zalantzak agertzea. Baina zalantza horiek planteatzeak ez zaitu derrigorrez pandemiaren “ukatzaile” edo negazionista taldean sartzen. Izan ere, aurkakoa ere esan daiteke, hots, “txertoaren eragin kaltegarrien ukatzaileak” daudela. Telebista, komunikabide nagusi, politikarientzat… badirudi tabu bat dela esatea “Aizu, ni ez naiz txertoen aurkakoa, baina txerto honekin ditut zalantzak”.\nTxertoa ona da eta kitto. Jar ezazu eta kitto. Hor bukatzen da eztabaida.\nNormala da jendeari txertoak ipintzera derrigortzea, oraindik ez badakigu erabat onak ala txarrak diren? Nik, behintzat , pentsatzen dut ezetz. Inork ez daki, ziurtasun osoz, zer gertatuko den, ez pandemiarekin ez txertoekin epe luzera.\nTxertoa hartu baduzu ere, kutsatua izan zaitezke eta besteak kutsatzen jarraitu dezakezu. Batez ere, norberaren babeserako omen da eraginkorra. Baina ez transmisibilitatea ekiditeko. Hortaz, txertoa ez hartzea nagusiki norberaren erantzukizuna izan beharko litzateke.\nGainera, albo ondorioengatik hiltzen bazara, nork hartzen du erantzukizuna? Gobernuak? Pfizer, Moderna edo AstraZenecak? Irakurri dut, “emergentziazko medikamentua” izanik, ez dutela kalte-ordainik emango. Arrazoi hori nahikoa izan daiteke txertorik ez onartzeko?\nTxertoaren ondorioz hiltzeko posibilitatea oso txikia da. Demagun milioi batetik bat (%0,0001). Baina 1.000 milio pertsonari jartzen badiote, 1.000 pertsona hilko dira txertoagatik. Koronabirusa ez harrapatzeko zuhurtasunez jokatzeko eskatu digute. Baina txertoa ez hartzeko, hain zuzen, zuhurtasuna argudiatu dezakegu. Izan ere, posible da Koronabirusa harrapatzea eta horren ondorioz hiltzea, baina posiblea da ere, inoiz ez harrapatzea. Covid-az hiltzeko, 2 gertaera gauzatu behar dira: harrapatzea eta ondoren hiltzea. Estatistikoki, “posibilitate bikoiztua” deitzen da: bi gertaeren ehunekoak biderkatu behar dituzu eta ondorioz ehunekoa txikitzen da. Oro har, %0,1ekoa izan daiteke Covid-agatik hiltzeko aukera eta gaztea bazara, askoz txikiago. Txertoarekin, ordea, “boletoa” poltsikoan sartu duzu dagoeneko.\nPosibilitatea txikia bada ere, onargarria da txertatzera behartzea?\nOnargarria da txertatzera behartzea? Onargarria da txertatzera behartzea? Onargarria da txertatzera behartzea?\nCOVID, Onargarria da txertatzera behartzea?, pandemia, txertoa\n7 pentsamendu “Onargarria da txertatzera behartzea?”-ri buruz\nJoxe 2021-08-25 13:33\nJosu, arrazoi duzu: txertatuza bazaude, kutsatu zaitezke eta kutsatu dezakezu. Baina ahaztu zaizu aipatzea askoz ere probabilitate txikiagoa dagoela hori gertatzeko, txertatuen artean.\nEta zure heriotze probabilitatea ondo kalkulatzeko, alderatu beharko zenituzke zure adin tartean zenbat hiltzen diren txertoaren ondoriozko tronbosiekin eta zenbat covid-aren ondorioz.\nZeren kontuan hartu beharko zenuke erabaki egoista hori (“txertoa ez hartzea nagusiki norberaren erantzukizuna izan beharko litzateke”) publikoki justifikatu nahi izateak, arrazonamendu sesgatu batean onarrituta, besteen erabakian ere eragin dezakeela, gizartearentzat ondorio kaltegarriak eraginez.\nBisitaria 2021-08-25 16:27\nOnargarria da eskolara joatera behartzea? Eskolarako bidean auto batek harrapa zaitzake; eskolako patioan istripu bat izan, eta tretaplejia izan dezakezu; eskolan bullying egin diezazukete, eta psikiatrikoan amaitu… Probabilitatea txikia izan arren, onargarria da eskulara joatera behartzea?\nJosu naberan 2021-08-25 23:42\nEspero dut egiazko txertoren bat sortzea, Espaianiakoa agian.\nOrain ziztatzen dituzten hauek (Pfizer, Moderna, etab.), SASI.txertoak dirá, eta eraginkorrak ez izateaz gain (Israel etab.), froga.protokolorik gabe merkataratuak dirá, beraz, garantiarik gabekoak eta potentzialki arriskutsuak.\nPopulazioak oro har EZ LITUZKE HARTU BEHAR.\nEta ume eta nerabe al hartzea krimena da.\nZientzian oinarrizkoa den printzipioagatik: Prebentzio Printzipioa.\nBaina negozioa dago tartean, eta bertsio bakarra, dogmatismoa eta zentsura. Ez dugu jakingo ezer sasi.txerto hauen albo.kalteez.\nBabestu ume eta nerabeak merkatarien eta tratanteen hatzaparretatik!!!7\nJosun 2021-08-28 23:39\n“Txerto” honekin txertatzen ari direnak ez dira gizarteari inongo onurarik ekartzen ari. Inongoa. Alderantziz agian, ikusiko dugu. Beraz, “ardura soziala” apelatzea kasu honetan erridikulua eta lotsagarria da, inteligentziari iraina.\nBisitaria: demagogia merkea zurea. Eta hipokresia eta arinkeria eta axalkeria asko, gehiegi. Egizu egokien deritzozuna eta utzi besteak BAKEAN BIZITZEN.\nBisitari 2021-08-29 00:16\nBesterik gabe, argudioaren ahulezia agerian utzi nahi izan dut. Argudio horrek ez baitit balio. Eta, barja, baina matraka ematen ari zaretenak txertiaren aurkakoak zarete. Egin nahi duzuena, baina ez erasotu besteei. Zure mezuan argi uzten duzu: hipokritak, arinak eta beste ez dakit zenbat kaifikatibo lerro gutxitan. Horri biolentzia deitzen diot nik. Biolentzia erabiltzen duzue.\nJoxe 2021-08-29 09:18\nJosun, neurri batean ados nago zurekin. Gaur egungo txertatze masiboak lehendik oso boteretsuak ziren zenbait farmazia-entrepresa indartzen ditu (Pfizer kasu), eta ez dut uste hori gizartearentzat onuragarria denik. Gure indarrak botikagintza publiko bat aldarrikatzera bideratu beharko genituzke, diru publikoa esku pribatuen mesederako erabiktzea ekiditeko, egiten dutena ikuskatu ahal izateko eta txertoak mundu guztiari iristen zaizkiola bermatzeko.\nBeharbada, hor bat egin genezake.\negoitz 2021-08-29 19:17\nArtikuluan ideia freskuak agertu dira. Adibidez, “txertoaren kalteen ukatzaile”, ukatzaile edo negazionista argudioari buelta emanez.\nEdo “probabilitate bikoiztua”. Baina, nik uste irakurleek…\na) ez dituzte irakurri\nb) irakurri dituzte eta ez dute arreta jarri/ez dute ulertu.\nEdonola ere, gogoeta egitea eta gogoeta eginaraztea txalogarria da.


Dress code euskaldunak, Euskadi Sarietan adibidez Sustatu.eus - Teknofiloen albistegia\n2010-11-24 : 10:11\nBai, badakigu publikoki janzten. Badakigu, adibidez, errepresioaren berri emateko prentsaurreko batean mendiko janzkerak ez duela gaizki ematen, edo gizon politikariekin igande batean elkartuta, alkandora hutsa dela araua. Badakigu baita ere ezin dela janzki kode bera aplikatu Donostian edo Bilbon. Eta baita ere jendaurrean agertzeko orduan, iparraldeko euskaldunek eta hegoaldekoek koloreetan joera desberdinak izan ditzaketela.\nDonostia vs. Bilbo\nJatorria: Paisvasco-Informacio.com / Yahoo Noticias / EP\nIparraldeko koloreak vs. Hegoaldeko koloreak\nPromoziokoa: Bertsozale Elkartea\nEuskaldunok jendaurreko janzkera kode propioaren jabe izanda, itxura anitza eta desberdina ere izan dezakegu. Horrela bakarrik azaldu daiteke Euskadi Sarietan ikusi genuen janzkeren eta irudien aniztasuna, edo hobe esanda, janzki norberetasuna.\nSariak banatzeko ekitaldian oholtzaratu ziren bederatzi lagunen artean, agintari eta saritu, ez zegoen inongo janzki kidetasunik. Bakoitzak bere estiloa aukeratu zuen, oso pentsatua ziur asko, ez da bat alperrik Euskadiko ordezkari, ez du batek alperrik sari bat egunero jasotzen.\nArgazkiak.org | Euskadi Sariak 2010 © cc-by-sa: Irekia / Eusko Jaurlaritza | Handiago hemen\nZalantzarik ez, agertokian azaldutakoek ekitaldirako propio aukeratu zuten janzkiaren bitartez eurei eta ekitaldiari buruz zerbait adierazi nahi izan zuten (parentesi artean, argazkiko kokapen postua, ezkerretik kontatzen hasita):\nPatxi Lopez (5): irudi hiper instituzionala, traje urdina iluna, gorbata urdin iluna, beste behin ere etxeko marka bihurtzen ari denarekin: gorbataren lotura ez-perfektua, gorbata erdiratu gabea.\nBlanca Urgell (4): irakaskuntza mundutik, letra fakultatetik datorren irudi instituzionala, jaka baztertuta, artilezko txaketak etxekotuta.\nMiguel Sánchez-Ostiz (9): okasioetako traje iluna eta gorbata gorria, trajea erabiltzeko ohitura dutenen solturarekin eramanda.\nJesus Mari Mendizabal Bizargorri (8): txaleko klasikoa, euskal jaun tradiziyodunaren dotoreziya, azkenaldian Natxo de Feliperi baino ikusten ez geniona.\nJoxe Azurmendiren ordez (7) saria jaso zuena (barka izenik ez jakitea): herria.\nPatxi Zubizarreta (6): jaka amerikarrarekin konbinatutako alkandora ilunak ematen duten itxura moderno katalan erakoa .Dotorea, ez formalegia.\nJokin Mitxelena (3): zeremoniara zeremonietara joan behar den moduan. Bizitzan noizen behin gertatzen diren ospakizunetarako jantzita, disdiratsu, dotoretasuna modernotasunarekin uztartuz.\nJose Fernández de la Sota (2): Bilbokoa estilo klasikoa, aldi berean klasiko eta erabilgarri. Traje piezak gero ere banaka erabil daitezke: prakak beste kazadora batekin, jaka baita praka bakeroekin ere, eta oinetakoak, ia erropa guztiarekin.\nFermin Etxegoien (1): ez gorbatarik, ez jakarik, ez txalekorik, eta kolore puntua jarrita. Alkandora hutsa eta gorria. Eta nabarmen zimurtua, prakak bezala. Pentsa zitekeen sari banaketak lanean harrapatu zuela, eta azken unean soilik ez zela akordatu saria jasotzera joan behar zuenik. Bere itxurari erreparatzerakoan, ikuslea Elias Aldasoro Autokarabanako protagonistaz oroitu zen. Hobe esanda, protagonistaren amaren irudia etorri zitzaion burura: Oñati nobleko señora, etxeko pago-egurrezko altzaridun jangelan eserita, atsekabetuta, altzoan daukan Fagor kooperatiban fabrikatutako lisaburdina ferekatzen. Bitartean, Irantzu neskalaguna, euskara teknikaria, bazter batetik irribarre egiten.\nArgazkiak.org | Fermin Etxegoien © cc-by: Irekia / Eusko Jaurlaritza\n2010-11-24 : 11:16\nZorionak artikulua idatzi duenari: ederra. Xehetasun bat, hala ere:\nJoxe Azurmendiren saria "herriak" jaso zuela esatea gustatuko zitzaion sarituari ere, baina agian zehaztapen bat merezi du: Joxe Azurmendiren anaia Joxemarik jaso zuen saria. Izenen antza bitxia da, garai bateko familia ugarietan Joxantonio, Joxemiel, Joxefermin eta halakoak izaten zirenekoa, baina Joxemari Azurmendi ez da ezezaguna euskal letretan: besteak beste, berak euskaratuak dira "Asterix"en abentura gehienak.\n2010-11-24 : 12:15\nJoxemari Azurmendik antza du bai, Joxe Azurmendirena, eta janzkeran ere ondo imitatu zuela esango nuke, ez dakit Herria baina bai behintzat anaia.\n2010-11-24 : 12:20\nEgunon; nire itxurari dagokionez, Elenak idatzitakoa hitzez hitz onartzea besterik ez zait gelditzen. Asmatu duzu, Elena, baita lisaburdinaren markarekin ere.\nHalere ez nuen bigarren kolpe latz hau orain espero, sariaren egunetik astebete igaro eta gero. Bigarrena diot, lehena amak berak eman zidalako sariaren egunean, a ze disgustua zeukan Oñatiko señorak.\nEta banekien "ama-bokazioa" urbi et orbi zabaldu ohi dela euskal unibersoan, baina ez nintzen konturatzen amaren errieta orain eremu birtualetik ere etor daitekeela.\nKolpe latza eta merezia, aitor dut (eta gehien mintzen nauena; alkondara Manchester hiriko outlet batean erosita dago -printzipioz, supercool-, baina aizkolari-kamarero bat ematen dut, edo nik zer dakita).\nMila infernu ta deabru.\n2010-11-24 : 13:06\nBadakigu, adibidez, errepresioaren berri emateko prentsaurreko batean mendiko janzkerak ez duela gaizki ematen, edo gizon politikariekin igande batean elkartuta, alkandora hutsa dela araua\nHori da betikoa, bai. Hori da batak eta besteak duten dress code-a, baina uste dut horiekin jarraituz ez goazela inora. Esan nuen zentzu horretan uste dudana Manifestazioetarako lookaz aritu ginenean\nHala ere dress code horietan badaude puntu amankomunak. Egunkaria auzian auzipetutako batek eta Christian rock estiloan Navidad en Navarra kantatzen duen unibertsitate ikasle batek bufanda berdina erabiltzea horren lekuko argia delakoan nago.\nErrepresioaren aurkako prentsaurreko batean edo Nafarroako ikasle talde horretan ez bezala, Euskadi Sarietan ez dut dress code unifikatu hori ikusten, eta hori ez da oso normala gure herrian; izan ere oso desberdin jantziko dute Odon eta Azkunak, baina biak elkarrekin egongo badira dress code bateratu batetik gertuago daude.\n2010-11-24 : 13:20\nEzkertzekoa da Sustatu.com-ek egunero-egunero lortzen duen oihartzuna eta gai honen inguruan gertatu den bezala pertsona baten aipamena egiten denean, interesatuak berak erantzutea.\nAsko gara Sustaturen egunerokotasuna jarraitzen dugunok eta euskal gaien inguruko informazioa -era guztietakoa, jakina- haren bidez jasotzen dugunok. Mila esker, eta segi horrela.\n2010-11-24 : 13:24\nBarka ortografiazko akatsa.\n"Eskertzekoa" zela esan nahi nuen, baina ezkerreko joera nagusitu zait eta "ezkertzekoa" atera zait.\n2010-11-24 : 13:47\nBeste xehetasun bat ere bada, alde batera utzi behar ez litzatekeena: Jokin Mitxelenaren looka, edo itxura, edo piura.\nNor ikusi da gure herrian ttattarra jantzita? Txomin Peillen; baina noski, hura xiberotarra zen, eta gainera Parisen jaioa. Amatiñok ere bai noizbait, euskaldun burgesaren errebindikazio moduan edo, baina arrakasta handirik gabe, nolanahi ere.\nEta orain, zer eta berrogeita piko urteko oiartzuar bat alkandora lila eta kolore bereko pajaritarekin? Alemanian hamabost urte baino gehiago eramatea izan liteke horren azalpen edo aitzakia logiko bakarra.\n2010-11-24 : 13:59\nOso azterketa ona, Elena! Gauza guztiekin ez nator bat, baina asko gustatu zait artikulua.\nEtxegoieni esan nahiko nioke Adolfo Dominguezek kalte handia egin zigula "La arruga es bella" (zimurra ederra da) esloganarekin! Ni ere lisaburdinaren gorrotatzaileen klubekoa naiz (Facebooken talde bat sortzekotan nago), baina aitortu behar dut ama begirada hori kutsatu zaidala, eta hainbat arropa plantxatu egin behar direla, gehien bat publikoan agertzeko. Gogorra da, baina...Hala ere, alkandora eta prakak niri asko gustatu zitzaizkidan, batez ere, prakak.\nZorionak, liburua oso ederra da-eta!\n2010-11-24 : 15:11\nGure lagun bat ere Alemanian bizi da eta momentuz ez du pajaritarik jantzi...\nEtxegoienen zimurrak, berriz, ez zaizkit aipatzeko modukoak iruditzen, ederto doa morroia. Pena Ostiz ikustean, ez nuke esango pinguino jantzita agertuko zenik.\nEta dress code dela eta, badirudi enegarren mailegua\nhartu behar dugula premia barik, nahiko txepel diren champions ligue, prime time eta abarrekin nahikoa izango ez bagenu bezala. Ah, eta ingelesa biziki maite dut\n2010-11-24 : 17:14\nEskerrik asko erantzuna eman duzuenoi parte hartzeagatik.\nBatez ere Fermin Etxegoieni, post honen oinarrian dagoen inspirazioa izan baitzen. Arrazoi du ziur asko ama-bokazioa zabalduta dagoela esaten duenean, hala ere, bokazio hori ere izan daiteke ingurura begiratze soil bat: begiratu eta konturatu irudi bakoitzaren atzean zer dagoen. Baina ez da errieta, inondik inora.\nTtattarra beste euskaldun bati ere ikusi izan diogu, ez dakit Parisen bizi izan zelako, burgesaren erreibindikazioa egiten duelako ala zergatik: Jose Luis Elorzari sozialistari.\n2010-11-24 : 19:26\nNoiz ausartuko da jendea horrelakoetara biluzik joaten? Horrelako batean niri korbata eramatea eskatuko balidate, bukaerako buztana baino ezingo lukete ikusi! Jende honek egiten duen exibizionismo erakustaldia berdintzearren ari naiz, kontuz! Ez pentsa hain baldarra naizenik.\n2010-11-25 : 10:21\nEta non geratzen da estiloa? Estiloa marka pertsonala bezala ulertua esan nahi dut, eta ez estereotipo baten modura. Adibidez, zer dira Fito Cabrales edo Tom Waits sonbreirua ez badute soinean? Eta Ruper Ordorika edo Elvis Costello (bideoan azaltzen dena) betaurrekorik gabe?\nDress code guztien gainetik, janzkerak ikutu pertsonal bat izan behar duela beti iruditzen zait, zerbait ezberdina.


Jose Antonio Retolaza hil da - Bizkaieraren ataria\nPosted on 2014/03/13 2019/04/02\nEkintzaile handia dogu Jose Antonio Retolaza. Dantzarako zaletasuna han eta hemen agertu eban, Seminarioan, herrian Eleizako jardunetan, eta mezatan batez be, euskera erabilteko gogoari helduta, Bilboko San Anton eleizan hasi zan lehenengoz mezea euskeraz emoten, Don Claudio Gallastegi abadearen babes eta laguntasunagaz.\nBaina Retolazaren ekimenik garrantzitsuena Kili-kili aldizkaria sortzea izan da. Lehenengoa 1966an sortu baeban be, haren atzetik soka bereko beste hainbat lan etorri ziran: umeak alfabetatzeko lan-koadernoak, irakurgaiak, Kili-kili egunak, leihaketak\nPosted on 2014/10/31 2019/05/08\nMungiako Taket Bertsolaritza alkarteak eratuta, XVI. bertso-paper lehiaketa deitu dabe 2015eko San Antontxura begira.M...


Txausonen idiek eraman dituzte Abadi�oko probetako mantak - GARA\nTxausonen idiek eraman dituzte Abadi�oko probetako mantak\nTxausonen uztarriak eraman ditu Abadiñoko mantak. Bigarren egunean egin zuten marka arabarraren idiek, eta gerora inork ez du hori ontzerik erdietsi.\nTxauson izan da Arabako probazale bakarra, baina bere idiek irabazi dute. Bigarren postuan, berriz, Erresiataren uztarria sailkatu zen bi untze pasara. Irabazleen idiek Lopene, aurretik, eta Iketza, atzetik, izan zituzten itzain.\nAbadiñoko mantak Euskal Herriko garrantzitsuenetakoak dira, eta argi eta garbi geratu da hori, ez parte-hartzaileen kopuruagatik bakarrik, baita zaleek emandako erantzun bikainagatik ere, sekulako betekadak izan baititu Abadiñoko probalekuak. Kontuan izan behar da, gainera, harmailetan 1.000 lagunetik gora sartzen direla.\nIntxaustiren astoa nagusitu da Busturian amaitu berri diren asto-probetan. Hemen ere parte-hartzaile asko izan dira, eta jendeak erantzun ona eman du. Intxaustiren astoak metro gutxi batzugatik irabazi du. Nagusia eta Undabarrena izan ditu itzain.\nDatorren larunbaterako ikusmin handia piztu duen desafioa iragartzen da Aiako probalekuan. Bertan, Joxemari Izetaren eta Lopetegiren idiak neurtuko dira. Biak dira aiarrak, eta horrek ikusmina izugarri areagotu du. Dema gauean jokatuko da, 22.00etatik aurrera. Lopetegiren idien itzainak nagusia bera eta Oliden izango dira. Izetaren itzainak, berriz, Izeta anaiak, Joxemari eta Jexuxmari, izango dira.


“Zure begiek” kantua abestu zuen bere lehen kontzertuan, Oiartzunen (Gipuzkoa). 1988. urtea zen, eta 17 urte zituen Mikel Markezek. 20 urte eta 1.500 kontzertu geroago, 2008an, Zure begiek 1988-2008 bilduma atera zuen kantautoreak, eta kontzertuetan kantu hori berori kantatzen jarraitzen zuen, jendeak hala eskatuta. “Nire ibilbidearekin bat doan kantua da”, adierazi du.\nIraupena: 42' 49"\nArgi kodea: KD 384\nAzala: Ander Gillenea\nMikel Markez, ahotsa, gitarra\nEduardo Salvador, baxua, kontrabaxuak\nIñaki Garmendia, flauta, saxofoi tenorea\nIñaki Salvador, pianoa, teklatuak\nPako Diaz, perkusioa, bateria\nIsmael Ruiz de Infante, biolina\nCelia Lumbreras, biolina\nIñigo Santos, biola, biolina\nItziar Basagoiti, biolontxeloa\nJoseba Loinaz, teklatuak\nJose Alberto Batiz, gitarra\nFernando Leiza, bateria\nLeturia, perkusioak, panderoa\nJoseba Tapia, trikitixa, panderoa\nMixel Ducau, gitarra\nMichel Longaron, bateria\nMikel Artieda, baxua\nElkar estudioa (Donostia), 1994ko martxoa\nMOLDAKETAK ETA ZUZENDARITZA\nIñaki Salvador, Mikel Markez, Iñaki Garmendia, Tapia eta Leturia Band, Mixel Ducau, Luis Camino\nOroitzapenak oparitzen ditut\n1994 - Elkar\nBeti urrun(Hitzak: Karlos Aizpurua-Musika: Mikel Markez)\nImajinatzen zaitut(Hitzak eta musika: Mikel Markez)\nLau urtaroak(Hitzak eta musika: Mikel Markez)\nGauak eztanda egin du(Hitzak eta musika: Mikel Markez)\nLo sakonetik(Hitzak eta musika: Mikel Markez)\nEgindakoak eginda(Hitzak eta musika: Mikel Markez)\nParis zaharreko(Hitzak eta musika: Mikel Markez)\nZutaz gogoa dudanean(Hitzak eta musika: Mikel Markez)\nElkarrekin(Hitzak eta musika: Mikel Markez)\nEgia bat(Hitzak: Gabriel Aresti-Musika: Mikel Markez)\n15 urterekin hasi zen Mikel Markez gitarra jotzen, eta 16 urterekin bere kantuak sortzen zituen. “Gure institutuan ziklo bat egiten zen Euskal kantariak eskoletan, eta Oreretako ikastolatik pasatu ziren Txomin Artola, Amaia Zubiria, Niko Etxart, Anje Duhalde… koadrila. Han ikustea, han bertan, egiten zutena eta poesia… Niretzat leherketa izan zen, eta horregatik hasi nintzen ni, seguru” (2). Maketetan bilduak zituen, bada, berak sorturiko abesti horiek, eta diskoan ateratzeko aukera 1992an etorri zitzaion, Elkar diskoetxearekin …eta etorri egin zait… grabatu zuenean.\nMikel Markez. (1991)\nIkaragarrizko arrakasta lortu zuen lehen disko hark. “Zure begiek” kantua bera eta “Baina berdin dio”, “Marinelaren bakardadea”, “Etzera” eta beste batzuk nonahi eta noiznahi entzuten ziren 90eko hamarkadaren hastapenetan. Lehen disko haren zazpi mila aletik gora saldu zituen Markezek. Eta handik bi urtera, Oroitzapenak oparitzen ditut argitaratu zuen (Elkar, 1994). Aurrekoan bezala, Markezek berak idatzi zituen disko horretako letra eta musika ia denak (Karlos Aizpuruaren eta Gabriel Arestiren abesti bana salbu). Hitzari garrantzi berezia ematen zion kantautoreak: “Musikari garrantzi handia ematen diot, baina zerbaiti eman beharko banio pisuaren %51, hitzari emango nioke. Batzuetan apaiz konplexua sartzen zait; sermoia edo nire munduaren ikuspegia saldu nahi diodala munduari iruditzen zait” (3).\nHurrengo urtean, ildo beretik, Zertarako mugak jarri argitaratu zuen (Elkar, 1995). Maialen Lujanbiok eta Jexuxmari Irazuk idatziriko abestiak eman zion diskoari izena. Argitalpen horrekin,Pako Aristi idazlearekin elkarlanean hasi zen Markez, hark idatzi baitzion “Gabon arboletako” kantua.\nBertsolari Egunean. (1994)\nLaugarren diskoak, Kantu erotikoak izenekoak (IZ, 1997), bestelako giro bat ekarri zuen Markezen ibilbidean. Lan monografikoa zen, eta izenburuak berak zioen bezala, erotismoari kantatu zion abeslariak. “Egia da ere bai pixka bat potroetaraino nengoela kantautore erromantiko zer horretaz, ezagutzen nauen edozein berehalaxe konturatzen da-eta nire errealitate pertsonala ez dela hain melenga. Errealitateari justizia pixka bat egiteko, baita defendigarria iruditzen zaidan zerbait egiteko ere. Gero eta gogorragoa egiten baitzait 16-17 urterekin idatzitako abestiak kantatzea” (4), zioen diskoaren aurkezpenean. Lan horren abiapuntuan, Asier Serranorekin eta Joxe Mari Carrerekin onduriko ipuin, kantu eta poema erotikoen ikuskaria zegoen.\nHurrena disko bikoitz batekin iritsi zen Markez: Dena hankaz gora eta Tribuaren hitz galduak (Gaztelupeko Hotsak, 1999). Pako Aristiren hitzak dira disko horren abiapuntua, eta bereziki Tribuaren hitz galduak ikuskaria. Gerora, Abiadura handiko urte baten kronika eta Tabuak saltsa berdean ikuskizunak eman zituzten han-hemenka idazleak eta kantariak elkarrekin. Euskal Herriko mugetatik irten, eta Argentinan ere eman zituzten ikuskariok. Markezek, gainera, Argentinan ez ezik, Venezuelan eta Kuban ere jo izan ditu kontzertuak, eta baita Espainian eta Frantzian ere.\nPako Aristi idazlearekin zenbait ikuskizun taularatu eta liburu bat argitaratu du.\nBost urte pasa zituen kantautoreak hurrengo diskoa egin aurretik. “Hasi nintzenetik seigarren diskora arte ia kasik etenik gabe jardun izan dut. Momentu batean nire burua galduta ikusi nuen. Ez nekien zergatik, norentzat, nola ari nintzen kantuan. (…) Isilik iraun dudan tarte honetan nire buruari zergatik, norentzat eta horrelako galderak egin dizkiot eta erantzunak aurkitu bitartean mutu egon naiz”, adierazi zuen gerora (5). Erabil nazazu lanarekin itzuli zen (Gaztelupeko Hotsak, 2004), “zerbait esateko” bazuelako. Pako Aristi, Sonia Gonzalez, Joseba Sarrionandia, Lizardi nahiz Joan Mari Irigoienen poesiak musikatu zituen diskoan, eta bestetik, Victor Jararen “Te recuerdo, Amanda” euskarara ekarri zuen: “Nola ahaztu Amanda“.\nOndoren, 20 urteko ibilbidea biltzen duen diskoa plazaratu zuen: Zure begiek 1988-2008 izenekoa (Elkar). Aurreko diskoetako hainbat kantu esanguratsu berriz grabatu zituen Markezek, moldaketa berriekin.\nHala ere, 2011n kantu berriekin itzuli zen Markez, eta Hiri hartan izan zen (Elkar) diskoa kaleratu zuen. Hirukote formatuan grabatutako lana da, Pello Ramirez biolontxelo jotzailearekin eta Arkaitz Miner gitarristarekin. Euskal eta atzerriko idazleen poemak musikatu ditu lan horretan (Beñat Sarasola, Manuel Rivas, Mario Benedetti, Pako Aristi…) eta Silvio Rodriguez kantari kubatarraren kantu bat moldatu (“Haize zu zara“).\nIndar bat dabil hor (Elkar, 2003) da Markezen azken diskoa. Disko “argitsua, mezu baikorrez betea” dela adierazi zuen kantariak aurkezpenean. Aire Ahizpak, Benito Lertxundi, Josu Zabala eta Alaitz Telletxeak kolaboratu dute diskoan, besteak beste, eta bi bertsio biltzen ditu lanak: Jack Warshaw-ren “No time for love” (Hertzainak taldeak Salda badago diskoan grabatu zuen 80ko hamarkadan) eta “Erresumarik zabalena“, Lubaki Banda literatur taldeak maketa batean grabatutakoa.\nPako Aristi idazlearekin batera Plazer bat izan duk, Benito! (Elkar, 2012) liburua idatzi du, Benito Lertxundirekin urteetan izandako solasaldien kronika.\n(1) Berria, 2008ko apirilaren 4a\n(2) Berria, 2008ko ekainaren 11\n(3) Euskaldunon Egunkaria, 1994ko ekainaren 12a\n(4) Euskaldunon Egunkaria, 1997ko azaroaren 19a\n(5) Entzun!, 2005eko otsaila-martxoa\nHiri hartan izan zen\nKonplize ditut eta\nIndar bat dabil hor (zuzenean)\nBaina berdin dio\nEgilea: Gaizka Peñafiel


Excelen partekatzea aholkuak eta tutorialak\nExcel-eko aholkuak eta trikimailuen kategorian\nNola aldatu atzeko planoa edo letra-tipoen kolorea Excel-eko Cell balioa oinarritzat hartuta?\nNola aldatzen edo bihurtzen den testu kopurua Excel-en?\nNola testu zatitu espazio / koma / delimiter Excel-en?\nNola bete gelaxka hutsak Excel-en gainetik dituen balioekin?\nGelaxken barruan gelaxken barruan karaktere eta zenbakien arteko espazioak kentzeko?\nNola kalkula ezazu batez besteko / konposatuen urteko hazkunde tasa Excel?\nNola kendu testua aurretik edo ondoren pertsonaia zehatz baten ondoren zelula Excel?\nNola atera testua aurretik / ondoren espazioa edo koma Excel-en bakarrik?\nNola gehitu edo kendu egunak, hilak eta urte Excel egunean?\nNola zerrendatu direktorio batean fitxategiak kalkulu-orriko Excel-en?\nNola ezabatu gelaxka nagusiak zeluletan?\nNola kalkulu-orri bat zatitu Excel-eko fitxategiak Excel-en bereizteko?\nNola mantendu edo ezabatu zero diren zeremak ezabatu?\nNola azkar txerta ditzakezu hainbat zutabe zuri edo zutabe bat Excel-en aldi berean?\nNola gehitu aurrizkia edo atzizkia gelaxken barrutian?\nGelaxkak Excel kalkuluetan oinarritutako errenkadak nola ezabatu?\nNola kalkulatu / kalkulatu aste / hilabete / urte Exceleko bi dataren artean?\nNola bete zelula hutsak 0 edo beste balio jakin batekin Excel-en?\nNola bikoiztu errenkak konbinatu eta Excel-en balioak batu?\nExcel-en lerro hutsak edo hutsik nola ezabatu?\nGelaxka nola nabarmendu gelaxkak testua / balioa / hutsik badauka Excel-en?\nZenbaki positiboak positiboak negatiboak aldatzea?\nNola azkar sartu kontrol-lauki anitzak Excel-en?\nExcel-en nola idaztean nola idaztean autokomotrizitatea goitibeherako zerrendan?\nNola mugitu Excel-en zeluletan lehenengo eta azken izenak?\nExcel-en nola egin ditzakezun lan-fitxak eta orriak?\nNola kalkulatu balio bikoiztuak Excel zutabe batean?\nNola zelulak zelula batean konbinatzen ditu espazioarekin, koma eta puntu eta koma erabiliz Excel-en?\nNola kopiatu formula Excel zelulak erreferentziak aldatu gabe?\nNola transposatu / bihurtzea zutabeak eta zutabeak zutabe bakarrean?\nZelula bat zelulak / errenkadak Excel-en bihurtzeko?\nNola moztu Microsoft Excel-en bihurtzeko?\nNola bihurtzeko data astean / hilabetea / urtea Excel zenbakian?\nNola aldatu maiuskulak minuskulak Microsoft Excel-en?\nNola bihurtu hitzaren dokumentua Excel lan-orrialdera?\nNola zelulak beste zelulak auto-zerrendan jaregiteko balio hautatzean?\nNola sortu kanpai kurba taula txantiloi bat Excel-en?\nNola irauli / alderantzikatu zutabe baten datuak zutabe bertikalean Excel-en?\nExcel-en esteken (kanpoko erreferentziak) nola aurkitu eta zerrendatu?\nNola aurreztu balioak lan-orri anitzetan?\nExcel-eko formula-barra nola erakutsi edo ezkutatu?\nFormulak nola blokeatu eta babesten ditu Excelen?\nNola sortu hiperestekak zelula batean liburu berean beste orri batean\nZenbakia nola ateratzen da testu-katean Excel-eko zenbaki bakarra?\nNola bereizi testua eta zenbakiak gelaxka batetik bi zutabeetan?\nNola ezabatu Excel irudi guztiak edo beste objektuak erraz?\nNola sortu ausazko karaktere-kateak Excel barrutian?\nNola ordenatu ordenazio alfabetiko / alfanumerikoan lan-orriak Excel-en?\nNola balio berezia izan zen pibotako taulan?\nNola azkar txertatu orri izenak gelaxketan Excel-en?\nZenbaki negatiboak positiboak Excel-en aldatzeko?\nNola azkar ezabatu beste Excel ilara guztietan?\nNola gehitu Excel taula taula horizontal bat?\nNola erakutsi Excel kalkuluko iruzkinak eta iruzkinak nola ezkutatu edo ezkutatu?\nNola mugitu karaktere-luzera Excel-eko zelula batean?\nNola kodetu kodetutako goitibeherako zerrenda Excel-en?\nNola sartu edo kapsulatu Outlook mezu bat Excel-en?\nNola bihurtu hilean izena Excel zenbakira?\nNola iragazi edo hautatu zelulak gelaxka-koloreen bidez Excel-en?\nNola atera testu-katearen zati bat Excel-eko zelula batetik?\nNola makro-botoia txertatzeko, Excel makroa exekutatzeko?\nNola aldatzen da Amerikako data formatua Excel-en?\nNola blokeatu eta babestu hautatutako gelaxkak Excel-en?\nNola konbinatu data eta ordua gelaxka batean Excel-en?\nNola kalkulatu bi datuen arteko balioak Excelen?\nNola erreferentzia fitxa izena Excel zelula?\nNola kalkula ditzakezue Excelreko beste zutabe batean irizpideetan oinarritutako balioak?\nNola marraztu ardatzak Excel-en?\nNola konbinatu lehen eta azken azkarrak gelaxka batean zelula batean?\nGelaxken ausazko aukeraketa nola Excel-en?\nNola ezabatu / ezabatu hiperestekak edo guztiak Excel-en?\nNola bateratu eta konbinatu errenkadak Excel datuak galdu gabe?\nNola zerrendatu lan guztiak Excelen?\nNola mugitu gelaxka aktiboaren errenkada eta zutabea Excel-en nabarmentzeko?\nNola erakutsi edo ezkutatu fitxa fitxak eta Fitxa fitxa barra Excel-en?\nNola bihurtu data data zenbaki kate edo testu formatuan Excel?\nNola aukeratu Excelen altuena edo txikiena?\nNola bilatu testuko testuinguru batean karaktere baten agerraldia (posizioa)?\nNola mugitu X ardatza beheko balio negatiboak / zero / behean Excel-en?


Kafearen bueltan: Nola sortzen da antzezlan bat? - 54. Durangoko Azoka - Kulturaren Plaza\nMugalariak ekimenak bost proiektu artistiko lagunduko ditu sortze prozesuan, eta dagoeneko jakinarazi dute proiektu horiek zeintzuk izango diren. Era berean, Zubi proiektuak ere antzezlan bat lagundu nahi du urtero, eta aurten bat ez, baita beste hiru ere (modu apalagoan bada ere) lagunduko dituztela iragarri duten.\nProiektu horiek oraindik sorkuntza prozesuan daudela, Szenatokia gunera hurbilduko dira antzerkilariak, Arte Eszenikoen plazara, euren sorkuntzari buruz hitz egitera. 'Kafea eta Berba' izeneko solasaldian izango da hori, abenduaren 6an, Szenatokiaren hall-ean eta kafe baten bueltan.\nHauek dira lagunduko diren proiektuak:\n'Satie-ka', Elirale konpainiarena (Mugalariak).\n'Txoriak', Dantzaz taldearena (Mugalariak).\n'Etxekoak', Artedramarena (Mugalariak).\n'Zuek', Rouge Elearena (Mugalariak).\n'Eskutitzak', Itziar Eliasena (Mugalariak).\n'Amodioaren ziega', Lauka taldea eta Ander Lipusena (Zubi).\n'Su izan nahi', Metrokoadrokarena (Zubi).\n'Itsasoari negar', Ze Onda Antzerkiak taldearena (Zubi).\n'Arrautza', Hautsi konpainiarena.


Badira 10 urte - - Noaua.eus\nBadira 10 urte\nImanol Ubeda 2019-02-19 13:56\nAdinekoen egoitza berria iragarri dute Foru Aldundiak eta Matia Fundazioak. Kalezarren eraikiko dute, garai bateko mojen komentuaren lur eremuan. Berritzailea izango dela azpimarratu dute. Aitzindaria. Eredugarria.\nAzken urteotan oharkabean igaro da gaia, baina adinekoen egoitza eraikitzeko egitasmoa aspalditik datorren kontua da. Serorek Casa Miravalleseko komentua utzi zuten garaikoa. Badira 10 urte. “Kalezarreko mojak joan egin dira herritik”, halaxe genion 2009ko azaroaren 6an plazaratu genuen aldizkarian.\nXX. mendean, Miravalles etxea ikastetxe izan zen. “Oso zorrotzak ziren moja hauek baina ongi prestatuak ateratzen ziren bertatik pasatakoak”. Halaxe zioen Maider Makazagak, Kalezarreko gure kronistak.\nAzken urteetan ordea, komentuan ez zen eskolarik ematen eta erretiroko etxe gisa baliatzen zuten. ‘Gizakia Helburu’ taldearen egoitza ere bazen baina zerbitzu hori Matia Fundazioak kudeatzen zuen.\n2009ko azaroaren 6ko NOAUA!k bestelako xehetasunik ere eskaintzen zuen: “Mojen etxea izan dena, zahar egoitza berrian bilakatuko da. Egokitze-lanak iraun bitartean, herritik kanpo izango dira. Ondoren, erresidentzia berria bukatzen dutenean, itzultzeko aukera izango dute”. Agindutakoaren kontra, ‘egokitze-lanek’ oso luuuuze jo dute. Mojak joan ziren, eraikina eraitsi zuten eta geroztik zelaigune hesitu bat izan da komentua eta ingurua. Zaintzaren premian dagoenak ordea, ez du epeez ulertzen. Etxean menpeko adineko bat duenak (edo izan duenak) ederki asko daki hori.\n2021erako amaituko dute egoitza berria. Halaxe agindu dute Foru Aldundiak eta Matia Fundazioak. Asmatuko ahal dute oraingoan.\nSerorak gora serorak behera, joan den asteko iragarpenean ez zuten euren kongregazioaz ezertxo ere esan. Ez dakigu berriro bueltan ekarriko ote dituzten. Jainkoak beste egoitza baten bidean ipiniko zituen akaso. Auskalo. Usurbilgo nahiz Buruntzaldeko herritar askok gogotik eskertuko dute albistea. Egoitzarena aspaldiko aldarrikapena baita. Jubilatuek eta pentsiodunek behin baino gehiagotan nabarmendu duten moduan.


Vida Goldstein - Wikipedia, entziklopedia askea.\nVida Jane Mary Goldstein (1869ko apirilaren 13an - 1949ko abuztuaren 15a) Australiako sufragista eta gizarte-erreformista izan zen. 1903ko hauteskunde federaletan lau emakumezko hautagaietako bat izan zen, emakumezkoak hautagai izan zitezkeen lehenengo hauteskundeak izan ziren.\nPortland (en) , 1869ko apirilaren 13a\nSouth Yarra (en) , 1949ko abuztuaren 15a (80 urte)\nkazetaria, emakumeen eskubideen aldeko ekintzailea, politikaria eta sufragettea\nGoldstein Portlanden jaio zen, Victorian. Bere familia Melbourne-ra joan zen bizitzera, gaztea zela, eta bertan Presbyterian Ladies College-ra joan zen. Goldsteinek amari jarraitu zion emakumearen sufragio mugimenduan, eta laster bihurtu zen bere buruetariko bat, ezaguna bihurtu baitzen bere hitzaldi publikoengatik eta sufragioaren aldeko argitalpenen editore gisa. Ahaleginak egin arren, Victoria izan zen Australiako azken estatua boto eskubide berdinak ezartzen, 1908. urtera arte ez zuten bozkatzeko eskubiderik izan.\n1903an, Goldstein Senatura aurkeztu zen independiente moduan, botoen %16,8 lortuz. Selina Anderson, Nellie Martel eta Mary Moore-Bentley-rekin batera, Parlamentu federalera aurkeztu ziren lehen lau emakumeetako bat izan zen. Goldstein beste lau alditan aurkeztu zen parlamentura, eta hauteskunderik inoiz irabazi ez arren, berreskuratu zuen bere gordailua guztietan behin izan ezik. Ezkerreko plataformetan aurkeztu zen, eta bere ikuspuntu erradikalenetariko batzuk hastandu zituen publiko orokorra eta emakumeen mugimenduko kolaboratzaile batzuk ere.\nEmakumeek boto-ematea lortu ondoren, Goldstein emakumeen eskubideen aldeko ekintzailea eta beste hainbat gizarte-erreformatan nabarmena izan zen. Bakezale sutsua izan zen Lehen Mundu Gerra garaian, eta Emakumeen Bakearen Armada sortzen lagundu zuen. Goldsteinek geroko bizitzan profil baxu bat mantendu zuen, Zientzia kristaua mugimenduari denbora gehiena eskainiz. Haren heriotza nahiko oharkabean pasatu zen; XX. mendearen amaierara arte, ez zitzaion bere ekarpenek publiko orokorrari atentzio handiegirik eman.\n↑ Brownfoot, Janice N.. «Goldstein, Vida Jane (1869–1949)» Australian Dictionary of Biography (National Centre of Biography, Australian National University) (Noiz kontsultatua: 2019-03-24).\n↑ 1903ko Senatuko hauteskundeetako emaitzak, Adam Carr-en hauteskunde artxiboa.\nVida Goldstein biography compiled by Friends of St Kilda cemetery(Ingelesez)\nMultimedia: Vida Goldstein\nAzken aldaketa 23 ekaina 2021(e)an, 16:02(e)tan\nOrriaren azken aldaketa: 23 ekaina 2021, 16:02.


Ttipi-ttapa telebistaren aldeko sinaduren aurkezpena\nHemen zaude:Hasiera»Albisteak»Albisteak»Ttipi-ttapa telebistaren aldeko sinaduren aurkezpena\nBortzirietako Euskara Mankomunitatea 2009-07-14 0 Iruzkin\nBortzirietako euskara batzordeen ekimenez Ttipi-ttapa telebistaren eta euskarazko hedabideen alde sinadura bilketa kanpaina abiatu genuen Bortzirietan duela zenbait hilabete. 1.500etik gora sinadura bildu dugu guztira (zehazki 1557). Euskara batzordekideek jendaurrean aurkeztu zituzten ekainaren 26an, Etxalarren. Horrez gain, adierazpenak egin zituzten euskarazko hedabideen aldeko konpromisoa berretsiz.\nEUSKARAZKO TOKIKO TELEBISTAREN ETA EUSKARAZKO HEDABIDEEN ALDE\nBortzirietako euskara batzordeen ekimenez Ttipi-ttapa telebistaren eta euskarazko hedabideen alde sinadura bilketa kanpaina abiatu genuen Bortzirietan duela zenbait hilabete. Bortzirietako Euskara Mankomunitateko ordezkari gisa heldu naiz Nafarroako Gobernuko Hezkuntza Departamentura, bildutako sinadurak aurkeztera. 1.500etik gora sinadura bildu dugu (zehazki 1557). Hala, mankomunitatearen izenean, gogoeta hauek jendarteratu nahi ditut:\nBortzirietako herritarrak zoriondu nahi ditugu Ttipi-ttapa telebistaren eta euskarazko hedabideen alde erakutsi duten jarreragatik.\nTamalez, elkartasun eta salaketa kanpaina abiatzeko arrazoiak hasieran bezain sendoak dira oraindik ere.\nNafarroako Gobernuak ez du inolako asmorik agertu euskarazko hedabideei diru laguntza duinak emateko. Eta asmo onen aitortzaz haratago, ez du ziurtatu euskarazko hedabideek joan den urtera arte izan duten diru laguntza eskasa jasoko dutenik (%96 murriztu zuten hori bera).\nNafarroako Gobernuak euskaraz emititzen duten tokiko telebistei ez dizkie eskaini inolako bermerik euren egoera arautzeko eta horretarako beharrezkoa den lizentzia lortzeko.\nHorren ordez, euskararen aurkako erasoen zerrenda beltzari bertze eraso bat erantsi diote; Iruñerriko Euskalerria irratiari emisioa etetea agindu diote, sinestezina den sasi argudio bat baliatuta (nekez ezkutatzen duena benetako asmoa, alegia, euskarazko hedabideak itotzea).\nEgoera honen aitzinean, euskara mankomunitateak honako hau adierazi nahi du:\nEuskarazko tokiko telebistak eta euskarazko hedabideak sustatuko ditugu aurrerantzean ere, eta lanean jarraituko dugu, Nafarroako Gobernuak euskarazko hedabideak babesteko dagokion ardura bere gain hartzen duen arte.\nHezkuntza Departamentuari eta kontseilariari: gobernuaren erantzukizuna da diru laguntza duinak ematea eta hedabideak arautzeko urrats eraginkorrak egitea. Bide horretan ekintzak nahi ditugu, bai euskara mankomunitateak, bai Bortzirietako herritarrok (sinadurak horren lekuko).


2. Nola lor dezakete ontziratzeko gaitasunaren mediku-ziurtagiria aurretiko gaitasun-agiri medikorik ez dutenek?\n1. Itsasoko Gizarte Institutuak igorritako zein ziurtagirik dute beren iraunaldia luzatuta?\n3. Noiz eta nola eskatu ahal izango da aurretiko hitzordua itsasontziratzeko azterketa medikoa egiteko?\nItsas Kapitaintzek ez dute aldi baterako eskatuko ontziratzeko gaitasun medikuaren ziurtagiria, lehen aldiz itsas eta arrantza-sektorean sartzen diren langileentzat edo aurreko galderan aipatu den luzapena lortu ezin dutenentzat. Azken kasuan, tripulatzaile horiek jarduteko, Itsas Kapitaintzek kontuan izan behar dute interesdunari ontziratzeko zein lan-gaitasun kalifikazio eman zaion azken mediku-azterketan.\nItsasoko Gizarte Institutuaren 2020ko apirilaren 21eko Ebazpena oinarri, ziurtagiri hauen iraunaldia luzatu egiten da:\nOsasun prestakuntza espezifikoko ziurtagiriak, gehienez sei hilabetez, haren iraungitze-datatik zenbatzen hasita.\nOntziko dagozkion botikinak berrikusteko ziurtagiriak, gehienez sei hilabetez, aurreko ziurtagiriaren iraungitze-datatik zenbatzen hasita. Aldez aurretik ziurtagiri horien baliozkotasunaren luzapen bat igorri baldin bada, haren baliozkotasuna gehienez sei hilabetez luzatutzat joko da, aurreko luzapena amaitzen den egunetik zenbatzen hasita.\nOntziratzeko gaituta dagoela adierazteko mediku-ziurtagiriak gehienez sei hilabetez, haren mugaegunetik zenbatzen hasita.\nHasieran, alarma-egoeran iraungiz joan diren azterketa medikoak baino ez dira egingo Itsasoko Osasun Zentroetan. Horretarako, kaltetuekin harremanetan jarriko dira Zentroko langileak.\nEgoitzaren beraren bitartez edo telefonoz baino ezingo da eskatu aurretiko hitzordua, eta dagokion zerbitzua berrabiaraziko da. Ezingo da aurrez aurreko aurretiko hitzordurik eskatu, eta ez da onartuko Zentroak berak abisatu ez duen edo aurretik hitzordua duen inor Itsasoko Osasun Zentroetan sartzea.


“Une esanguratsu honetan, EAJ-PNV hemen dago, jendearekin, entzuteko prest, bere arazoei irtenbide bat emateko”\nForondan 45. Alderdi Egunaren kariaz batu diren 1.300 pertsonen aurrean, Andoni Ortuzarrek iragarri du talde jeltzaleak “euskal gizarteari entzuteko asmo handiko prozesua” abiaraziko duela urte amaieran, eta Urkullu Lehendakariak iragarri du “orain arte egin den Aurrekontu-proiekturik asmo handikoena eta sozialena, inbestitzeko gaitasun handienarekin”, Euskadi sozialki eta ekonomikoki suspertzeko\n26 Iraila 2021 | EBB\n“Gure Herriaren bizitzarako hain une esanguratsu eta garrantzitsuan, EAJ hemen dago, jendearekin, ekiteko prest, etorkizuna irabazteko prest. Uste dugu jakin badakigula zer egin behar den eta nola egin behar den, baina garrantzitsua ere bada gizarteari galdetzea zer nahi duen eta gugandik zer espero duen. Horregatik, hurrengo hilabeteetan, gure gizarteari entzuteko plana jarriko dugu abian. Entzun behar dugu lehenengo, une honetan ditugun arazoetarako irtenbideak bilatzeko, guk amesten dugun Euskadi berde, gorri zuria eraikitzeko”.\nHorixe izan da Euzkadi Buru Batzarreko presidente Andoni Ortuzarrek gaur, Forondako zelaietan 45. Alderdi Egunaren kariaz batu diren 1.300 pertsonen aurrean zabaldu duen mezu nagusia. Alderdi Egun atipikoa izan da gaurkoa, gizarteari une honetan bizitzea tokatu zaion momentu atipikoaren ondorioz, Euskadi osasun larrialdi egoeran aurkitzen baita oraindik. Ortuzarrek, Iñigo Urkullu Lehendakariak eta Aitana Agirre EGIkideak hartu dute hitza talde jeltzaleak aforo murriztuarekin egin duen ekitaldi politikoan. Ekitaldiari hasiera emateko, Euzkadi Buru Batzarreko burukideek lore eskaintza egin dute taula ondoan, EAEn, Nafarroan eta Iparraldean Covid-19aren ondorioz bizia galdu duten 5.000 pertsonak gogoratzeko jarri diren ehun ikurrinen aurrean. Ikurrina altxatu denean eta Euzko Abendaren Ereserkia abestean une hunkigarria sortu da bertan izan diren guztien artean. Horrekin batera, Forondako ekitaldian ezohiko gertatzen den isiltasuna, indarrean dauden osasun neurrien betetze zorrotza eta pandemia baino lehen EAJ-PNVren dozenaka mila alderdikide, alderdizale eta lagun hartu izan dituen zelaian horren talde murritza izatea izan dira gaurko egunaren ezaugarriak.\nOrtuzarrek baieztatu duenez ‘entzute aktiboko‘ prozesu horrekin bilatzen da “gizarte oparo batetara eramango gaituen autogobernua eraikitzea, gizartea behar bezala zaintzeko, Herri iraunkorra izateko, abegitsua. Euskadi burujabea”. “Prozesu horrek itzala uztea nahi dugu, 77ko Batzar Nagusiak utzi zuen bezala, Alderdiak Zestoako Batzarrean egindakoak bezala, duela hamar urte ‘Think Gaur‘ prozesuak bezala”, gaineratu du. Jeltzaleen buruaren esanetan, prozesu horrek lagundu behar dio Euskadiri pandemiatik irtengo den mundura moldatzen, erakundeen eta esparru politikoen aldetik digitalizazioari, klima aldaketari, iraunkortasunari eta emakumeen eta gizonen arteko berdintasuna moduko erronkei bultzada erabakigarria emateko, bai eta krisi demografikoari erantzuteko eta Ongizate estatua eta gizarte politika publikoak indartzeko ere.\nEuzkadi Buru Batzarreko presidenteak ez du ihes egin nahi izan une honetan Autogobernuaren etorkizunaren inguruan zabaldu den eztabaida bizitik. “Lifting bat egingo al diogu gure Autogobernuari gazteago egiteko, eta kito? Edo orain arte eraiki dugun guztia baztertuko al dugu eta barruko konfrontaziora joango gara gure artean eta Estatuarekin, Euskadik, Espainiak eta Europak une honetan bizi duten egoeran? Autogobernuari ‘lifting‘a egitearen eta hodeietako Autogobernuaren artean, EAJk ‘bidezko Autogobernua‘ aldarrikatzen du”. Zer da ‘bidezko Autogobernu‘ hori? “Euskadiri eta euskal gizarteari bere helburu pertsonal eta kolektiboak lortzen lagunduko diena, euskal herritarrenak eta Euskal Herriarenak. Gizarte oparora eramango gaituen Autogobernua, gizartea ondo zaintzeko, Herri iraunkorra eta abegitsua izateko, Euskadi burujabea. Gure hiritargoaren gehiengo nagusi batek gaur egun dituen asmoak beteko dituena. Etorkizuna aurrez epaitu gabe, ezta kondenatu ere. Inork inposatutako mugarik gabe, soilik herriak askatasun osoz adostutakotik eta erabakitakotik etorriko direnak. Ezer apurtu gabe. Konstituzioaren Xedapen Gehigarriak eta Gernikako Estatutuaren Azken Xedapenak ematen diguten lege babesarekin, eta autogobernu gehiago eta hobeari gizartearen gehiengoak eman dion babesarekin”, azaldu du. Eta, lan horretan, Ortuzarrek baieztatu du “EAJ prest dagoela kontu hau jorratzeko, diskrezioarekin, presarik gabe, estresik gabe, baina urrats sendoekin. Eta egingo du beste alderdiek ere borondate politikoa adierazten badute aurreko legealdian emandako aurrera pausuen bidetik jarraitzeko”. Amaitzeko, buru abertzaleak gogora ekarri du Pedro Sánchezekin Espainiako Gobernuko presidente egiteko izenpetu zuen akordioak laugarren puntuan jasotzen duela EAJ-PNVk eta PSOEk hitzematen dutela “Alderdien eta erakundeen arteko elkarrizketaren bitartez, Estatuaren egitura lurralde-identitateen onarpenera egokitzeko beharrezko erreformak bultzatzea, eta, hala badagokio, beharrezko lege-aldaketak adostea, Kataluniako auziari konponbidea aurkitzeko, bai eta EAEko Estatutu berriaren negoziazioan eta akordioan ere, kide izatearen sentimendu nazionalak aintzat hartuta”.\nIñigo Urkulluk Covid-19aren biktimei eta beren senideei eskaini nahi izan dizkie hasierako hitzak, erabat hunkituta. Ondoren, bere esker ona adierazi nahi izan du. “Harrotasun osoz esan dezakegu zoritxarraren aurrean goiari eusten jakin izan duen euskal gizartearen parte garela. Eta, guk ere, gure esker onik zintzoena eta beroena adierazi nahi diegu Osasun Saileko eta Osakidetzako profesional guztiei. Euskadin test gehiago egin dira eta pertsona gutxiago egon dira gaixo eta ospitaleetan, pertsona gutxiago ZIUetan, pertsona gehiago txertatuta eta gure inguruan baino hildako gutxiago izan ditugu”. “Gaur, funtsezko zerbitzu guztien lanari, dedikazioari eta eskuzabaltasunari esker, osasun larrialdia altxatzeko momentura hurbiltzen ari gara, etapa berri bat hasteko. Pandemian jarraitzen dugu, bai eta osasun larrialdi egoeran ere, baina lortuko dugu Euskadi ekonomikoki eta sozialki suspertzea”. Nola? Urkulluk galdera hori erantzun du. “Gure historiako Aurrekontu proiekturik handiena aurkeztuko dugu, sozialena, inbestitzeko gaitasunik handienarekin”.\nLehendakariak ez du aipatu gabe utzi izan nahi euskal Autogobernuaren etorkizunaren gaia. Sarrera gisa, birzentralizazio eta eskuduntzen ahultze prozesua salatu du, pandemia hasi zenetik areagotu den zerbait, baina era berean nabarmendu nahi izan du Espainiako Gobernuak, lehen aldiz, Gernikako Estatutua betetzeko konpromisoa hitzeman duela, eta idatziz jarri duela, hurrengo fase batean jartzen gaituen zerbait. “Etapa berri bat hastea da, aurrera egiteko urratsa, gure Eskubide Historikoek ematen diguten harreman berezi eta bilateralaren eguneratzea hitzartzea”, esan du. “Irtenbide politiko bat proposatzen dugu, bermeen alde biko sistema bat barne hartuko duena, hitzemandakoa alde bakarretik bete gabe uztea eragozteko. Adostutakoa errespetatu ezik ez dago irtenbide politikorik. Elkarrekiko harremana ere bada pandemian ikasi dugun zerbait, hau da, gure Eskubide Historikoak jasotzen duten alde biko harremanaren eguneratzea, zeinaren berezitasuna Konstituzioak ere errespetatzen eta babesten baitu. Aukera bat dugu itun politiko berria adosteko, gure nazio-errealitatea aitortuko duena, bai eta Euskal Autogobernuaren berezitasuna ere, Estatuan alde biko harremana finkatuko duena eta Euskadi Basque Country kontzeptuaren presentzia eta nazioarteko proiekzioa ahalbidetuko duena”, azaldu du.\nHitza hartzen lehena izan da Aitana Agirre, EAJren gazte erakundeko ordezkaria. EGIkideak euskal herritarren hizkuntzak, euskarak, “gaur, inoiz baino gehiago” daukan garrantzia azpimarratu nahi izan du. “Euskara da zazpi lurraldeetako euskaldunok batzen gaituena; gure Herriaren bizkarrezurra; etorkizuneko giltza. Euskara gabe ez dago Herririk. Guri dagokigu euskara ikasi eta erabiltzea; euskaraz bizitzea”, esan du. Agirrek ildo beretik aldarrikatu du Euskadi eta Kataluniari “nazio izaera” aitortu beharra bai eta “berezko dugun erabakitzeko eskubidea” errespetatu beharra ere. “Hitza eta erabakia herritarrena izan behar da, modu demokratiko eta baketsuan gauzatua”.\nIRAILAk 26 | Hitzaldia


Bultzada berri bat zuzentasunari, kontratazioak arautuko dituen kode etikoa onartuz - Artikulua - ORAIN Gipuzkoa\nBultzada berri bat zuzentasunari, kontratazioak arautuko dituen kode etikoa onartuz\nNahitaez betebeharrekoa izango da Foru Aldundiko kargu politiko eta langileentzat eta enpresa esleipendunentzat\nErakundearen Zuzentasun Sistemaren barruan, Foru Aldundiak onartu du kontratazio publikoari aplikatu beharreko Jokabide Kodea, kontratazio prozesuetako inpartzialtasuna, zuzentasuna eta gardentasunaren kultura zainduko dituena, lehiakortasun handiagoa sustatuz. Kode hori nahitaez bete beharko dute kontratazioetan parte hartzen duten Foru Aldundiko kargu publikoek eta langileek, baita foru erakundeak sustatutako lizitazioetara aurkezten diren enpresek eta esleipendun suertatzen direnek. Gobernantzako eta Gizartearekiko Komunikazioko diputatuak, Imanol Lasak, azpimarratu duenez, “hau aurrera pauso bat da gobernantza etiko eta eredugarriaren alde egiten ari garen apustuan, kontratazio prozesuetan interes publikoa bermatuz eta disfuntzioak, eraginkortasunik eza edo iruzurrak saihestuz”.\nKode horrek baldintza desberdinak ezartzen ditu Foru Aldundiaren esleipen prozesuetako fase guztietan parte hartzen duten enpresentzat. Enpresa horiek konpromisoa hartzen dute beste enpresa edo operadore ekonomikoekin akordiorik ez lortzeko lizitazioaren emaitza faltsutu edo manipulatzeko asmoz, akordio horien artean sartzen direlarik kontratuaren prezioa edo beste edozein merkataritza baldintza aldez aurretik zehazteko, edo merkatua banatzeko adostu daitezkeenak. Era berean, ez dituzte aurkeztuko nahita okerrak diren eskaintzak edota merkatuko prezioen edo zehaztapenen aldean diferentzia adierazgarriak dituzten eta legedia betetzen ez dutenak.\nHalaber, ezingo dituzte aparteko merkataritza gastu gisa sartu kontratu nagusian aipatzen ez diren edo kontratu nagusi horri erreferentzia egiten dion baliozko kontratu bati ez dagozkion komisioak, benetan egindako zerbitzu bati ez dagozkion komisioak, zerga-paradisu batean ordaindutako komisioak, eta modu argian identifikatuta ez dagoen onuradun bati edota gezurrezko enpresa bat izateko itxura guztiak dituen enpresa edo entitate bati ordaindutako komisioak. Gainera, eskaintzak eta eskaerak aztertu, ebaluatu eta alderatzeko prozesuan Kontratazio Mahaia behartu edo bultzatzeko, Mahaiari isilpeko informazioa aterarazteko edo nolabait eragiteko ahalegin orok ondorio gisa ekarriko du aurkeztutako proposamena baztertzea.\nKontratuaren exekuzioari dagokionez, enpresen ardura izango da hitzartutakoaren arabera gauzatzea, xedearekin, kalitatearekin, prezioarekin edo bestelako elementuekin zerikusia duen abusu oro ekidinez. Kontratua legez aurreikusitako kasuetan bakarrik aldatu ahal izango da, eta irregulartasunak antzematen badira gauzatu ez diren edo kontratatutakoak ez diren lanak, aldaketa adostu gabe, fakturatzean, bidezkoak diren zigorrak ezarriko dira.\nKodeak azpikontratazioari buruzko atal bat jasotzen du, zeinaren arabera kontratua gauzatzen hasi aurretik kontratistak eman beharko duen azpikontratazioei buruzko informazio xehatua (azpikontratatutako zatia, identitatea, harremanetarako datuak, azpikontratistaren legezko ordezkaria edo ordezkariak, azpikontratisten gaitasunaren justifikazioa, eta kontratatzeko debekurik ez izatearen egiaztapena). Gainera, enpresek ezingo dute azpikontratazioa baliatu kolusiozko edo lehiakortasunaren aurkako jarduerak burutzeko.\nLasak jakinarazi duenez, kodean jasotako konpromisoren bat beteko ez balitz, horrek ekarriko luke edo zigor larri bat jartzea, larritasunaren arabera kontratuaren prezioaren (BEZa kanpo) % 10 artekoa izan daitekeena, edo kontratua baliogabetzea, larritasunaren arabera hala egitea komeni bada eta doloa, errua edo zabarkeria egon bada. Horrek ez du eragozten kontratatzeko debekua deklaratzeko espedientea aparte izapidetzeko aukera. Zigor horiek ez dituzte baztertzen edo ordezten legez ezarritako zigor penalak, zibilak, diziplinazkoak edo administratiboak.\nForu langileentzako betekizunak\nKodeak xehetasun osoz arautzen ditu interes gatazkak, prozeduren inpartzialtasuna eta independentzia bermatuz. Hala, Foru Aldundiko kargu publikoek eta langileek uko egin beharko diote interes pertsonalen bat tarteko duten gaietan parte hartzeari, baita betetzen duten postu publikoarekiko interes gatazka eragiteko arriskua sor dezaketen jarduera pribatuak gauzatzeari ere. Kontratazioarekin zerikusia duten langileek Foru Aldundiko lanaz aparte burutzen dituzten lanen edo jarduera ekonomikoen berri eman beharko dute, baldin eta bere ohiko zereginetan interes gatazkaren bat sor badezakete. Kontratazio prozesu batean interesen bat izanez gero, ezingo dute kontratuaren diseinuan parte hartu, ez eta kontratazio mahaian ere, ezta kontratazioaren emaitzan eragin lezakeen inolako baloraziorik egin ere.\nKontratazio mahaiaren osaketa eta kideen identifikazioa baldintza agiriarekin batera argitaratuko dira edo lizitazio iragarkian jasoko dira, kontratazio mahaian betetzen duten kargua eta Foru Aldundian betetzen duten kargua zehaztuz. Uko egingo zaie edozein enpresa edo entitatek, ohiturazko eta kortesiazko usadioetatik haratago, egindako opariei, mesedeei edo abantailazko zerbitzuei, eta debekatuta gelditzen da helbide pertsonala ematea norberaren etxean opariren bat jasotzeko.\nHalaber, Foru Aldundiko kargu publikoek eta langileek konpromisoa hartzen dute kontratazio espedienteko datuen konfidentzialtasuna gordetzeko eta kargua dela-eta ezagutu dituzten gaien inguruan diskrezioz jokatzeko. Kontratu publikoetako ordainketetan ere legez ezarritako lehentasun hurrenkerari jarraitzeko konpromisoa hartzen dute; hala, ez dituzte ordainketa horiek aurreratuko enpresen edo entitateen, edota kargu publikoen zein horien senitartekoen eta hurbilekoen mesedetan, edo hirugarren batzuen interesen kaltetan.\nGainera, kodeak xedatzen du foru langileek gastu publikoaren eraginkortasun printzipioa bermatzeko betebeharra dutela. Horretarako, kontratazioaren premia behar den neurrian erabakiko dute, diru publikoa bidegabe xahutu ez dadin, eta kontratua benetako beharrei erantzuteko egokia dela bermatuko dute. Printzipio horretan oinarrituta egingo dira beharrezkoak diren kontratazio txostenak. Era berean, foru langileek zainduko dute tratu berdintasuna eta diskriminaziorik eza, lizitazioetan parte hartzen duten enpresen arteko lehia garbia eta eraginkorra bermatuz, denek aukera berdinak izan ditzaten. Helburu horrekin, beharrezkoak diren argitalpenak egingo dituzte, iragarkian edo baldintza agirian modu argi, zehatz eta garbian adieraziz lizitazio prozeduraren baldintza eta modalitate guztiak.\nForu Aldundiko idazkaritza teknikoen ardura izango da kodean jasotako konpromisoak betetzen direla kontrolatzea; aldiz, Foru Aldundiko Erakundearen Etika Batzordeak erabaki eta ebatziko ditu planteatu daitezkeen gai etikoak, kontsultak, dilemak edo arazoak. Batzordeak zabalduko ditu ematen dituen gomendio, proposamen edo txosten guztiak, baita jasotzen dituen kexak ere, betiere legeak xedatzen duen konfidentzialtasuna errespetatuz. Batzordea 2016an sortu zen Erakundearen Zuzentasun Sistemaren esparruan, eta bost kideetako hiru Foru Aldunditik kanpokoak dira, objektibotasuna eta inpartzialtasuna bermatzeko.\nLasak adierazi du betebeharretako asko legean jasota daudela jada, eta Foru Aldundiaren eguneroko jardunean betetzen ari direla.”Alabaina, uste dugu ez dela nahikoa legeak dioena betetzea, eta urrutirago joan behar dela. Horregatik, beharkizun eta balio berriak sartu ditugu, eta xehetasun osoz jaso ditugu, paperean idatzita, kontratazioa bezalako gai garrantzitsu bat modu espezifikoan landuz. Zuzentasunean eta zintzotasunean oinarritutako kudeaketaren aldeko apustua egiten dugu, eta uste dugu kodeak tresna onak direla jarduera egokiak sendotzeko eta erakundearekiko konfiantza indartzeko”.\nZentzu horretan, gogorarazi du iaz beste kode bat onartu zela Foru Aldundiko goi karguentzat, eta laster Aldundiko langile guztiei zuzendutako beste bat onartuko dela. Horrez gain, Foru Aldundiaren diru laguntzak jasotzen dituzten entitateei zuzendutako kode bat prestatzen ari dira. “Ordezkari politikoek eredu izan behar dugu, gure egintzek definitzen baikaituzte; baina, eredugarria eta balioetan oinarritutakoa den Gipuzkoa bat eraikitzea guztion zeregina da, eta, horrexegatik, kudeaketa modu hau zabaltzen jarraituko dugu, kode berrien bitartez”, gaineratu du foru diputatuak.


Berriak - Zer abantaila ditu parabrisarekin ibiltzeak?\nEROSOTASUNA: HAIZEAREN BABESA!\nHaizearen aurkako babesak Haizetako babesek nekeari, bizkarreko minari eta besoen tentsioei aurre egiten lagun dezakete haizearen eztanda aurpegian eta bularraldean kenduz. Zure gorputzaren aurka aire gutxiago bultzatzen baduzu, ibilaldi eroso eta atseginagoa lortuko duzu.\nGure haizetako linea berezia bereziki diseinatuta eta diseinatuta dago haize nahasia zugandik eta zure bidaiariengandik urruntzeko. Turbulentzia gutxiago erosotasun handiagoa eta kilometro gehiago dira.\nZelaian ordu batzuk baino gehiago antolatzen ari bazara, haizetako batek dibidenduak emango ditu egunaren amaieran.\nEROSOTASUNA: EGURALDIAREN BABESA!\nWeather Protectionist ez da harritzekoa aire lehor eta bero nahasia desbideratzen duen haizetako batek ere aire hotz eta nahasia hezea desbideratuko duela.\nEuria edo distira, haizetako batek eguraldia bigarren mailako kontutan hartzen du errepidea bi gurpilen gainean jotzerakoan. Hori bereziki garrantzitsua da etxetik 500 kilometrora edo gehiagora zaudenean, eta ez duzu denborarik, dirurik edo egun euritsua motel gela lehor eta epel batean igarotzeko luxurik.\nErosotasuna eta gozamena dira beti lehenak. Epel eta lehor egoteak gidatzeko denbora luzatzen du eta segurtasunez kilometro gehiago egin ditzakezu.\nSEGURTASUNA: ZABARREN BABESA!\nIBX haizetakoak eta karkasak haizearen aurkako babesa eta gidatzeko erosotasuna eskaintzeko diseinatuta daude, baina ez babesik beste ibilgailu batekin, animalia batekin edo beste edozein objektuekin talka eginez gero.\nBerdin, poz handia ematen digu txirrindulariek indarra dutela egiaztatzen duten txirrindulariek gutunak jasotzen ditugunean, hegaztiekin, baloi mailuekin eta oreinekin inpaktua izan ondoren.\nEz dugu gomendatzen lagun bat mailua jaurtitzea zaldiz zihoala punturen bat frogatzeko. Baina zerbait atsegina ez bada bidean eta haize-haize gogorrik ez baduzu, benetan edukitzea gustatuko litzaizuke.\nMezuaren ordua: 2020ko maiatzaren 25a\nNabarmendutako produktuak - Web mapa Kawasaki Schoolbag Rack, Vespa Gts 300 Gtv maletategia, Motozikleta Pedal Lauak, Motozikleta Gas Pedala, Honda Nmax haizetakoa, Vespa Gts Gtv 300 Schoolbag Rack,


Arriagak programazino indartsu eta sortzailea agindu dau 2017-18 denporaldirako - bizkaie.biz\nArriagak programazino indartsu eta sortzailea agindu dau 2017-18 denporaldirako\nBizkaie! 2017-06-14 13:05 Kulturea\nAntzerkia, jantzea, musikea eta zirkua dagoz hurrengo sasoiko egitarauan, eta Obabakoak nobelearen egokitzapena da nobedade handietako bat.\nNekane Alonso, Calixto Bieito eta hainbat kultura eragile, Arriaga antzokiaren aurrean (Arriaga) | Ikusi handiago | Argazki originala\nCarlos Bieito programazino zuzendaria eta Nekane Alonso Bilboko Udaleko Kultura zinegotzia buru dirala, Arriaga antzokiak 2017-18 denporaldiko programazinoaren zertzeladak emon ditu agerraldi berezian. Hurrengo sasoia askotarikoa, estimulagarria, indartsua eta sormenez betea izango dala agindu dabe. Era askotako ikuskizunak antolatuko ditue abuztutik datorren urteko bagilera bitarteko tartean, ikusle guztientzako neurrira egindako programazinoan.\nArriagaren gidalerro nagusiei eutsi eta horreetan sakontzea izango da datorren denporaldiko helburuetako bat. Bilboko, Bizkaiko eta Euskal Herriko eragileakaz alkarlana bultzatzea, Espainiako antzerkirik onena ekartea eta nazinoarteko zirkuituan lekua egitea dira horreek ardatzak. Horregaitik, bertoko eta kanpoko artistak egongo dira oholtzan.\nAurreko urteetan legez, 2017-18an be produkzino propioaren aldeko apustua egingo dau Arriagak. Calixto Bieitok berak egokitutako Obabakoak antzezlana da atal horretako nobedade nagusia. Bernardo Atxagaren nobelea oholtza ganerako moldatu dau Bieitok eta urrian euskeraz ikusi ahal izango da. Zemendian, ostera, gaztelaniaz. Obabakoak konposizino poetikoa, ikustekoa eta fisikoa izango da, eta animaliak gizakiakaz nahastauko dira, eta basoak gure gorputz-adarrakaz, azaldu dau Bieitok.\nHorrezaz gan, beste hainbat produkzinotan be parte hartuko dau Arriagak: Carles Santos musikari, margolari eta eskultorearen ikuskizuna abenduan, Mireia Gabilondoren Hiru emakume martian (Sylvia Plath-en izen bereko lanean oinarritua), Johann Sebastian Bach-ek 1724an idatzitako oratorioaren interpretazinoa apirilean eta, denporaldia biribiltzeko, I hate music kontzertu-ikuskizun lirikoa, Leon Bernstein konpositorearen jaiotzearen mendeurrena ospatzeko. Ainhoa Artetak kantauko dau azken horretan.\nBestetik, antzerkiak hartuko dau programazinoaren zati handi bat, 20 ikuskizun programau ditu Arriagak. Marie de Jongh konpainia Jokin Oregiren zuzendaritzapean atontzen dabilen Izar lana estreinauko da, esaterako. Ganera, James Joyceren testuetan oinarrituta Dublindarrak (hildakoak) oholtzaratuko dabe Garbi Losadak eta Jose Antonio Vitoriak. Tanttakaren Giltzadun etxea eta Oier Guillanen Miss Karaoke dira euskal egileen beste emonaldi batzuk.\nEspainiako zirkuituko lan ugari be ikusi ahal izango dira, gaztelaniaz. Juan Echanove, Blanca Portillo, Asier Etxeandia, Carmen Machi eta abar etorriko dira Bilbora. Alemaniatik datorren An und Aus be aitagarria da. Alemanieraz antzeztuko dabe, gaztelaniazko eta euskerazko gaintituluakaz. Five easy pieces, ostera, nederlanderaz eskainiko da eta The anatomy of melancholy, ingelesez.\nJantzea nahiago dabenek be izango dabe non aukeratu; Ander Lipusen eta Harkaitz Canoren eskutik, jantzeak, dramaturgiak eta literatureak bat egingo dabe Zalacain obran. Aukeran konpainiaren 20. urteurrena ospatzeko emonaldia be egingo da.\nMusikearen alorrean, ostera, Bilboko Koral Alkartea, Oreka TX, Euskal Barrokensemble eta beste hainbat egongo dira Arriagan 2017-18 denporaldian. Artxipielagoa ikuskizun musikal berezia be programau dabe zemendirako. Bestetik, Monteverdiren Madrigalak zikloaren azken saioak antolatuko ditue udagoienean.\nAmaitzeko, Gelatxoak atalean emonaldi txikiagoak, intimoagoak programauko dira. Artisten eta entzuleen arteko hartu-emon handiagoa egoten da Gelatxoetan. Besteak beste, Literatura eta Musika Euskaraz zikloa antolatuko dabe. Lehenengo emonaldia urriaren 4an izango da, Lou Topeten eskutik.\n2017-18 denporaldiko ikuskizunetarako sarrerak garagarrilaren 7an ipiniko ditue salgai, Arriaga antzokiak jakitera emon dauenez. Webgunean eta txarteldegietan ez eze, 94 685 08 50 telefono zenbakian be erosi ahal izango dira.


'Artillero', zuzenean ETB2n | El Diario Vasco\nTelevisión'Artillero', zuzenean ETB2n\nGauean, Agustin Ezenarrok eta Izaro Iraetak Donostiako Aste Nagusia 2018 saioa aurkeztuko dute, eta su festa eskainiko dute zuzenean. Artillero, ETB2n eta eitb.eus-en ikusi ahalko da zuzenean\nSábado, 11 agosto 2018, 10:37\nLarunbat honetan, 18:15ean, ETB2k eta eitb.eus-ek zuzenean eskainiko dute Donostiako Aste Nagusiaren hasierako 'Artillero' ekitaldia, Aunitz Alberdi eta Juan Terolen kontakizunarekin. Maite Eskarmendi eta Luisma Laboa kazetariek, gainera, Alderdi Ederren bizi den giroaren berri emango dute, eta ekitaldiaren protagonistak eta bertara hurbiltzen diren herritarrak elkarrizketatuko dituzte.\nSaioan hartuko dituzten gonbidatuen artean izango dira Eneko Goia Donostiako alkatea; aurten Artillero abestuko duten Sonakay taldeko kideak; Amaia Montero abeslari donostiarra; Maria Luisa Merlo, Jesús Cisneros eta Gorka Otxoa aktoreak; Luis Mokoroa artillero nagusia eta horren alaba, Onintza Mokoroa; Pirata Bihurriak kofradiako Karmen Altuna eta Jaranero kofradiako Txomin Campo, Donostiako Piratak taldeko kideak biak; Marian Lázaro su artifizialen kartelaren aurtengo diseinatzaile irabazlea; Iñigo García Garvi Erraldoi eta Buruhandien konpartsako arduraduna; eta Bittor Andonegi Aspangi Elkarteko presidentea.\nGauean, 'Donostiako Aste Nagusia'\nLarunbatean hasi eta hurrengo larunbatera bitartean, gauero, 22:00etan, Donostiako Aste Nagusia; saio berezia gidatuko dute Izaro Iraetak eta Agustin Ezenarrok Kontxako Pasealekutik zuzenean, ETB1en eta eitb.eus-en. Su Artifizialen 55. Nazioarteko Lehiaketa zuzenean eskainiko dute, eta Aste Nagusian protagonista diren gonbidatuak elkarrizketatuko dituzte. Halaber, Iñigo Agirre eta Jaione Carpintero kazetariek Kontxako hondartzan eta Donostiako portuan dagoen giroaren berri emango dute, zuzenean.\nLarunbat honetan, Sara Cozar aktorea eta Twin Melody ahizpen bisita izango dute. Sara Cozar hainbat antzezlanekin dabil azken denboraldian, eta Erlauntza antzezlanaz hitz egingo digu. Bestalde, Twin Melody ahizpak euren proiektuez arituko dira eta zuzenean kantatzera animatuko dira.\nJaione Carpintero, berriz, kantatuko duen Sonakay talde flamenko-euskaldunarekin egongo da, eta Donostiako Piraten jaien hasiera kontatuko digu.